Tässä on maailman paras risotto - se onnistuu, jos käytät vispilää\n13.10.2016 klo 15:36\nTässä on maailman paras risotto eli kurpitsarisotto à la Michelin-tähtikokki Davide Botta.\nTarjoile risotto lautaselta, ei kulhosta. MARI MOILANEN\nNäin valmistat risoton italialaisen huippuchef Davide Bottan ohjeiden mukaan:\n1. Kuumenna riisiä kuumalla pannulla ilman rasvaa, sekoita puukauhalla (unohda sipulin ja riisin freesaaminen kuumassa öljyssä).\n2. Lisää runsaasti proseccoa nesteeksi (enemmän viiniä kuin kasvislientä).\n3. Lisää voi jo risoton kypsennyksen alkuvaiheessa. Näin voi kypsyy ruokaan ja edesauttaa kermaisen rakenteen syntymistä.\n4. Sekoita riisiä vispilällä, ei puukauhalla. Riisi on Daviden mukaan kuin kermaa, joten siihen käytetään vastaavanlaista työkalua kuin kermaa vatkatessa. ja vatkata saa ihan kunnolla.\n5. Käytä juustona parmesaanin sijaan Grana Padanoa. Tämä juusto on vähemmän suolaista ja hieman miedomman makuista kuin parmesaani. Davide käytti luonnollisesti tätä juustoa myös siksi, että se on paikallista.\n6. Kypsennä risottoa maksimissaan 18 minuutin ajan. Ei meillä Suomessa saa edes ravintoloissa niin rouheaa risottoa kuin Italiassa. Riisissä todella on vielä rapea sydän. Meillä purraan pehmeää.\n7. Tarjoa risotto lämmitetyltä lautaselta, ei kulhosta ja levitä risotto ohueksi kerrokseksi lautaselle.\n8. Kurpitsasose on vain yksi mauste. Vain mielikuvitus on rajana siihen, mitä tuossa vaiheessa risottoon haluat lisätä.\n2,5 dl prosecco-kuohuviiniä\n1. Valmista ensin kurpitsasose. Halkaise kurpitsa, poista siemenet ja leikkaa puolikkaat vielä halki. Laita palaset 200-asteiseen uuniin ja anna kurpitsanlihan kypsyä 30 minuutin ajan. Kaavi liha kuorista ja soseuta sileäski tehosekoittimella.\n3. Valmista risotto. Kuumenna riisiä puukauhalla sekoitellen ilman öljyä kasarissa, kunnes se on kauttaaltaan hyvin kuumaa. Kaada joukkoon prosecco ja sekoittele risottoa vispilällä, kunnes viini alkaa olla imeytynyt. Lisää sipulipuree ja kaksi desilitraa kuumaa kasvislientä. Lisää voi ja ripaus suolaa. Sekoittele reippaasti ja voimakkaasti vispilällä, näin rakenteesta muodostuu kermainen. Lisää raastettu juusto.\n4. Kun kasvisliemi alkaa olla imeytynyt, lisää kurpitsasose ja tarvittaessa hieman kasvislientä. Sekoita, maista maku ja mausta risotto suolalla. Risotto on sopivan kypsää 16-18 minuutissa. Älä ylikypsennä, risoton kuuluu olla löysää ja riisissä tulee olla purutuntuma.


Wiidakon Wallu | Page 2 of 15 | Seiska.fi\nRauhoittukaa nyt hyvät ihmiset!\nAlkaa mennä jo näköjään tunteisiin tämä Selviytyjät sekä saarella että nyt tv-vastaanottimien äärelläkin! Huh huh. Rajua.\nVoi Virpi sinua…\nMistähän alkaisi taas purkamaan tätä sotkua. No aloitetaan vaikka Virpistä.\nKuten katselijat ovat jo huomanneet, toivottavasti siis, on Virpin osallistuminen itse kisoihin alkanut muistuttaa siltä, että ei nyt oikein lähde, kiinnosta, jaksa, viitsi, vaivaudu, huvita, tunnu hyvältä…\nKilpailu itsensä kanssa on varmasti ihan oikein, mutta kun kilpailee itse itsensä kanssa, niin sitten jompikumpi niistä yleensä tippuu jossain vaiheessa.\nSehän on tietenkin ihan jokaisen oma asia, miten kisoihin haluaa osallistua, mutta omalta osaltani suhtaudun niihin niin, että edes jonkin sortin pikku yrittäminen olisi ihan kiva asia. Sellainen jees-juttu. Makuasioitahan nämä tietenkin.\nMutta makuasiat ovatkin sitten ihan oma asiansa, ollaanko saarella Filippiineillä vai tv-ruudun edessä Suomessa.\nKun käydään kovaa kamppailua voitosta (luit oikein, kaikki tuolla saarella haluavat voittaa) nälässä ja kuumuudessa, ja takana on jo yli kuukausi valtavaa taistelua luontoa ja itseä vastaan, alkaa siinä jo vähän kiehumaan muutkin, kuin pelkät iho ja kainalot.\nKuten Kimi jaksossa jo monesti mainitsi, tuo aiemmin mainitsemani Virpin osallistumattomuus ei nyt oikein enää kelpaa. Itse jaksoissahan ei käy ilmi se, että nuo kisat kestävät minimissään jonkun tunnin, pahimmillaan kaksi, ja olet sen jälkeen ihan poikki, ei ihan kauheasti jaksa katsella sellaisen naamaa, joka ei edes yritä. Ja kannustaa vain omaa “poikaansa”. Siinä vähän ampuu omaan varpaaseensa.\nOli tavallaan minun kannaltani ehkä sittenkin parasta, etten päässyt Miskan kanssa sinne ”viiden tähden” bileisiin yöksi. Virpin hymyilevä naama sai meille paljon ajateltavaa ja keskusteltavaa omalla saarella kaksistaan Kimin kanssa. Ja aikaahan oli siis kokonainen päivä, ilta ja yö. Siinä kerkeää jo puhisemaan ja tuhisemaan asiat moneen kertaan. Ja kenestäköhän oikein puhistiin.\nOltiin oikeasti siis päätetty jo aikaa sitten, että jos joku löytää MINKÄ TAHANSA amuletin tai muun härpäkkeen, asioista päätetään yhdessä Koknakki-liiton kesken, että miten ne oikein käytetään. Siis niin, että miten ne käytetään koknakki-liiton ulkopuolisiin! Luitte oikein; liiton ulkopuolisiin! Sovittiin myös, ettei mikään amuletti tai muu ”kuponki” ole kenenkään oma. Suurin osa niistä löydettiin joko kaksin tai porukassa, eli miksi se olisi siis sen oma, joka siihen ensiksi koskee?\nTässä Virpin hermot herpaantuivat.\nTämähän siis johti siis siihen, että koska Kimiä oikeasti nyppi tuo Virpin toiminta niin paljon, ja sain sitä liekkiä pidettyä nyt yllä sille siellä saarella ilman Miskaa ja Virpiä, tuhosi Virpi oman mahdollisen jatkoon pääsyynsä täydellisesti. Kimihän oli, toisin kuin Virpi, joutunut jo ihan kisan alusta taistelemaan itsensä jatkoon jakso toisensa jälkeen.\nKun on koko ajan pudotusuhan alla, ollut vihattu ja jatkuvan paineen alla, alkaa arvostamaan myös niitä kanssakilpailijoita, jotka yrittävät täysillä kisoissa. Syntyy sellainen kunnioitus toista kohtaan.\nKimi yksinkertaisesti halusi Virpin ulos. Piste.\nNäin Virpin olisi pitänyt pelata\nFiksuintahan Virpin olisi ollut mennä Kimin kanssa kaksistaan palkintokilpailun jälkeen saarelle takaisin, ja alkaa puhumaan suoraan minun ulosheittämisestä saarelta.\nKimiähän oli todellakin hermostuttanut jo kauan minun ja Miskan keskinäiset keskustelut ja tämä olisi taatusti hajottanut hänen päänsä meidän ollessa siellä palkintosaarella kaukana hänestä, ja Virpille olisi tarjoutunut mahdollisuus kääntää Kimin pää kokonaan ympäri minua vastaan.\nKimillehän oli siis “periaatteessa” ihan sama, kuka siihen finaaliin hänen kanssaan tulisi, hän aikoi voittaa kaikki loput pudotuskilpailut – finaali mukaan lukien.\nVirpin taas olisi ollut helppo puhua Miska ympäri sen jälkeen, kun mukana olisi ollut sitten lopussa pudotuskilpailun voittaja Kimi. Minä olisin tippunut.\nVoi Virpi, kyllä nyt taisit sitten ihan itse itsesi kilpailusta tiputtaa. Paradoksaalista kyllä, heti kun aloitit sen ”varsinaisen” kilpailun.\nKaikki voittaa ja kukaan ei tipu. Juu.\nAvainsanat: heimoneuvosto / Kim Herold / Koknakki / Miska Haakana / Selviytyjät Suomi / Virpi Kätkä / Wallu Valpio / Wiidakon Wallu\nVideoblogi: Näistä asetelmista lähdetään finaaliin!\nJee! Uskomatonta mutta totta, minä olen mukana finaalijaksossa eli kolmen parhaan joukossa.\nVoitosta kisaavat myös Kim ja Miska. Virpi joutui viime hetkillä ulos. Voi voi, sellaista se peli on.\nTuoreessa videoblogissa paljastan Seppäsen Mikalle, miten oudosti Virpi käyttäytyi ennen ratkaisevaa heimoneuvostoa. Ja tietenkin käsittelyssä on sekin, että millaisista lähtökohdista voittotaisteluun lähdetään.\nJännää! Katso video alta tai tästä linkistä!\nAvainsanat: heimoneuvosto / Himbuyan / kieroilu / Kim Herold / Miska Haakana / Videoblogi / Virpi Kätkä / Vlogi / Wallu Valpio / Wiidakon Wallu


Toisen karmasuorituksen estäminen? - Karma - Suomi24 Keskustelut\nToisen karmasuorituksen estäminen?\nKysymys teille, jotka uskotte jälleensyntymiseen ja karmaan.\nKarman lain mukaanhan sielulle kertyy pahaa karmaa, joka sovitetaan kärsimyksellä seuraavasa elämässä, johon jälleensynnytään, eikö näin ole? Teenkö siis väärin, jos estän toisen ihmisen karman suorittamisen auttamalla häntä hänen kärsimyksessään?\nEsim. nälänhädässä ja usein hiv-positiivisina syntyneet lapset esim. Afrikan Ruandassa kärsivät oman pahan sielukarmansa takia paitsi nälästä ja sairaudesta, usein myös orpoudesta ja heidät saatetaan vielä kaapata lapsisotilaiksi tai seksiorjiksi, eli he sovittavat omaa pahaa karmaansa hyvin tehokkaasti samalla, kun kärsivät.\nTekeekö joku auttaja siis väärin, jos tarjoaa sellaiselle paremman elämän ja estää hänen kärsimyksiään (karmasovitustaan)?\nOn myös hyvää karmaa, ja positiivinen karma neutraloi negatiivista karmaa. Positiivisella työllä voit korvata neg. työn, jolloin neg. työtä ei tarvitse vanhanaikaisella tavalla kärsiä.\nJos olet nirhannut jonkun, voit korvata tuon työn antamalla lapselle elämän.\nAuttaminen on aina oikein, kun sen tekee hyvästä sydämestä. Motiivi on tärkein. Sitten kaikki muu.\nEnpä olisi huolissani tuosta. Hyvä tekokaan ei aina johda hyvään ja mitä itse olen karmaani tarkastellut, niin siinä vaikuttaa aivan selvästi jokin energia, joka estää sen, että voimimme auttaa niin, että siitä olisikin autetavalle enemmän haittaa kuin hyötyä.\nAuta siis jos jotenkin voit ja haluat. Kaikki on kuitenkin meitä suuremman voiman käsissä ja siihen emme voi mitenkään vaikutaa. Kaikki tapajhtuu niin kuin on tarkoitettukin.\nSwami Avadhut | Erikoishaastattelu\nKarma -> peruutus\nVuonna 2013 | Allahabad, Intia | Kumbh Mela\nITV USA:n kirjeenvaihtaja: Voitteko sanoa jotain erityisesti ITV USA:lle?\nShrila Avadhut Maharaj: Tietenkin! Historia ja uskonto eivät rajoita Intiaa. Se on rajaton, koska se on ikuinen. Ja jumalat ovat olleet läsnä täällä aina.\nTätä pyhää paikkaa, Allahabadia, joka alun perin tunnettiin nimellä Prayag, kutsutaan ”Jumalan kaupungiksi”. Keisari Akbar kutsui sitä näin. Hän oli hämmästynyt Jumalallisen läsnäolosta täällä. Sen takia valloittaessaan Intian hän antoi paikalle nimen Allahabad — ”Jumalan kaupunki”. Sitä ennen se tunnettiin nimellä Prayag — se on mainittu monissa kirjoituksissa, muun muassa ”Mahabharatassa” ja ”Ramayanassa”. Tämä todistaa jälleen kerran: Prayag on kautta historian tunnettu Jumalallisesta olemuksestaan. Siksi meillä ei ole edes oikeutta antaa sille mitään nimeä eurooppalaisesta näkökulmastamme, sillä mitä pari tuhatta vuotta on Intialle?\nITV USA:n kirjeenvaihtaja: Kyllä.\nShrila Avadhut Maharaj: Tämän tapahtuman aikana ihmiset kaikkialta maailmasta ja erityisesti kaikkialta Intiasta tulevat tänne suorittaakseen rituaalisen kylvyn ja puhdistautumisen. Tämän perinteen kannattajat uskovat, että rituaalikylpyjen avulla voi paitsi puhdistautua myös päästä eroon kaikesta karmasta, toisin sanoen ihmisen tekojen seurauksista tässä syyn ja seurauksen maailmassa — ikimuistoisista ajoista lähtien.\nMutta pyhät, sadhut, tulevat tänne puhdistaakseen läsnäolollaan nämä pyhät joet — Gangesin ja Yamunan — jotka keräävät karmaa. Uskotaan, että joillakin pyhillä on tämä voima — puhdistaa pyhät joet.\nOn hyvin vähän pyhiä ihmisiä, jotka palvovat Jumalaa tällä tasolla. Pyhissä kirjoituksissa sanotaan: sa mahātmā sudurlabhaḥ — ”itsensä oivaltanut sielu on hyvin harvinainen”. Kaikki riippuu tietoisuudesta. Jos joku on täysin tietoinen itsestään nykyhetkessä, [tietoinen] Jumalallisesta, korkeimmasta Absoluutista — tällaisella henkilöllä on riittävästi voimaa puhdistaa ympäristöään. Se on ymmärrettävää ja loogista — henkilö, jolla on puhdas tietoisuus, voi puhdistaa kaiken ympärillään.\neläinten tappaminen, myös karmasta\nJos aiheutat kärsimystä muille eläville olennoille, koet samaa kärsimystä seuraavassa elämässäsi. Valtionpäämiehet ja muut sellaiset henkilöt, kuten presidentti jne. ottavat yhden kuudesosan alamaistensa karmasta itsensä kantaakseen. Siksi kenenkään ei pitäisi kadehtia maan hallitsijoita, sillä heidän tulevaisuutensa tulee olemaan hirvittävää.\nMitä enemmän tuskaa tapettu eläin tuntee, sitä suuremman vastuun ihminen ottaa. Kasvi ei tunne kipua, ei ainakaan niin paljon.\nIhmisruoan on tarkoitus olla se, joka ei juokse karkuun, kun yrität tappaa sen. Kasvit eivät juokse karkuun.\n"Ajan ja paikan tuolla puolen"\nKarma on Saatanan valhetta. Muut ''jumalat'' ovat demoneita. joka kerta kun ihminen tekee syntiä häneen tulee sisään demoni. demoni syö ihmisen sisältä osittain elävältä ja aiheuttaa sairauksia.\nTotta, karmat ja muut itämaiset opit ovat saatanan suurta valhetta, joilla se pyrkii eksyttämään ihmiset ja viemään heidät helvettiin kanssaan.\nAinoa joka OIKEASTI voi meidät pelastaa ja antaa syvän rauhan ja puhtauden sisimpäämme on Jeesus Kristus Nasaretilainen, alkuperäiseltä heprealaiselta nimeltään Jeshua tai Yehosua, joka tarkoittaa hepreaksi Pelastajaa.\nKutsu Herraa Jeesusta luoksesi ja Hän tulee - Anna sitten Hänen pelastaa ja puhdistaa sinut kaikesta synnin saastasta, niin sinä pelastut Taivasten Valtakuntaan ikuisesti kun vaan kuljet loppuun asti Jeesuksen kanssa ja Hänen neuvojaan noudattaen.\n'kutsuin Jeesusta. En yllättynyt.\nKarma on syy/seurausta,se ei ole kuten kristikunnan keksintö jumala joka tuomitsee tai oikaisee, se on ainoastaan syy ja seuraus. Jos maailma on helvetti kuten olosuhteet ja me petkeleelliset ihmiset todistaa, niin he jotka kuolevat aiemmin, siis nuorina kuuluvat hyväkarmaisiin, heihin joilla karmaa on vähän. Kuitenkin kuten olen todennut karma ei edes ole sellaista, koska ihmisen palkinto ja lopullinen loppu on kuolema, olemme kuten raamattu kertoo ruohonkorsia ja liekki joka sammuu tuulessa..\nKarman vaikutukset ovat lähteneet Aadamista ja Eevasta ja heidän syntiinlankeemuksestaan. Tuo karma on lisääntynyt ihmisten omien tekojen vaikutuksesta ja siksi tarvitaan Jeesuksen sovitus ja kuolema jotta tuon karman pahin vaikutus, kuolema, pystytään Jeesuksen sovituksen voimasta kumoamaan.\nBhagavad Gītā A.C. Bhaktivedanta Swamin alkuperäistekstillä ja kommentaareilla varustettu Bhagavad-gītā kuten se on. Jälleensyntyminen ja paljon muuta.\nTämä pehmeäkantinen kirja kertoo ikuisesta viisaudesta, jota suuret ajattelijat ovat opettaneet kautta aikojen.\nThe Transcendental Vibration\nKenenkään "kohtaloon" emme voi vaikuttaa, teimme tai jätimme tekemättä. Kaikki on jo otettu huomioon. Ihmisten auttaminen on yleensä ok, ihminen ottaa apuakin vastaan vain sen verran kuin kykenee ottamaan. Täysin turhaan siis murehdit mokomaa juttua!


Klippejä maailmalta VOL.2 - Voimaforum.fi\nViestiKirjoittaja Vieras » Ma Marras 08, 2004 4:57 pm\nTätä mainostettiin eräällä_voimailusaitilla_1000_paunan_raw_kyykyksi... Nojoo kertokaa mikä helevetin nosto tuo on?\nViimeksi muokannut Vieras, Ti Marras 09, 2004 8:58 am. Yhteensä muokattu 1 kertaa.\nViestiKirjoittaja Vieras » Ma Marras 08, 2004 4:58 pm\nhttp://www.skippypodar.net/Movies/PainT ... essing.avi\nhttp://www.skippypodar.net/Movies/PainT ... resses.avi\nMuistakaa ettei reeneihin spyykata!\nViestiKirjoittaja Vieras » Ma Marras 08, 2004 9:35 pm\nJos joku ei vielä ole nähnyt Toivasen Jannen kultavetoa -96 Saltzburista niin suunta osoitteeseen: http://www.irongame.com/\nViestiKirjoittaja Mikko Korhonen » Ma Marras 08, 2004 10:06 pm\nRe: Tuhannen paunan ööööö.... NOSTO\nViestiKirjoittaja Rami Eerikäinen » Ti Marras 09, 2004 8:54 am\nOP kirjoitti: Tätä mainostettiin eräällä_voimailusaitilla_1000_paunan_raw_kyykyksi... Nojoo kertokaa mikä helevetin nosto tuo on?\nTämä liikehän on oikeasti kyykky pinnoista...\nmutta kaverin keskittyminen itseään vatkaamalla on aika koomista.\nJa ylöstuonnissakin on pientä "vääntöä".\nLisää tällaisia niin saa vatsalihakset ylimääräistä treeniä nauraessa!\nViestiKirjoittaja zuuhis79 » Ti Marras 09, 2004 11:24 am\nOP kirjoitti: Samaa sarjaa.....\nTässähän on selvästi kyseessä raaka ylöstyöntö. Jätkä tais ihan oikeasti luulla että on kova punnertamaan...\nLiittynyt: Su Elo 17, 2003 8:15 pm\nViestiKirjoittaja Tepes » Ti Marras 09, 2004 1:38 pm\nzuuhis79 kirjoitti: Tässähän on selvästi kyseessä raaka ylöstyöntö. Jätkä tais ihan oikeasti luulla että on kova punnertamaan...\n"Push press"-nimellähän noi klipit onkin. Eri asia sitten mitä hyötyä siitä on...\nViestiKirjoittaja Mikko Backman » Ti Marras 09, 2004 1:40 pm\nEi nyt kovin huonokaan, kun ei mikään iso jässikkäkään ole. Ja klipin nimen mukaan oli jo 3 liike ja tiedä millaisia sarjoja siellä on ollut alla.\nViestiKirjoittaja Vieras » Ti Marras 09, 2004 1:48 pm\nSinänsä noissa ylöstyönnöissä on hauskaa noi nimet.\nViestiKirjoittaja Hullujussi » Ti Marras 09, 2004 1:50 pm\nMikko Backman kirjoitti: Ei nyt kovin huonokaan, kun ei mikään iso jässikkäkään ole. Ja klipin nimen mukaan oli jo 3 liike ja tiedä millaisia sarjoja siellä on ollut alla.\nToi on vielä tosi nuori jannu (vissiin jotain 16v) ja ilmeisesti varsin lahjakas penkkaaja. Tuota meuhkaamista ja riehumista en oikein ymmärrä, mutta tokihan ne PR:t aina lämmittää mieltä.\nViestiKirjoittaja Vieras » Pe Marras 12, 2004 7:09 pm\nKuulantyöntäjä Manuel Martinez ottaa 300kg helpon nopeusrunkkupenkkipunnerruksen: 300kg Runkkupenkki\nMuita klipsuja löytyy tuolta: http://www.supercable.es/~tucan/Videos%20puestos/\nViestiKirjoittaja zuuhis79 » Pe Marras 12, 2004 7:15 pm\nOP kirjoitti: Kuulantyöntäjä Manuel Martinez ottaa 300kg helpon nopeusrunkkupenkkipunnerruksen: 300kg Runkkupenkki\nJos ei ois paria kiloa pehmusteita paidan sisässä, niin ois varmaan rintalasta aika tehokkaasti keuhkoissa. Varmaan nytkin aika kovilla.\nViestiKirjoittaja Vieras » Pe Marras 12, 2004 7:26 pm\nOntoi silti ihailtavan hallittu suoritus! Aikamoinen räjähtävyys ukossa!\nViestiKirjoittaja Vieraissa » Pe Marras 12, 2004 9:00 pm\nVoi taivaan talikynttilät. AUTS. Vähän kaverin alaraajat nytkähtää. Ihme ettei kuole tuollaisesta ihminen?!\nViestiKirjoittaja Reksa » Pe Marras 12, 2004 9:04 pm\n[quote="OP"][quote="zuuhis79"][quote="OP"]Kuulantyöntäjä Manuel Martinez ottaa 300kg helpon nopeusrunkkupenkkipunnerruksen: [url=http://www.supercable.es/~tucan/Videos%20puestos/ManuelMartinezPress300kg.mpg]300kg Runkkupenkki[/url][/quote]\nJos ei ois paria kiloa pehmusteita paidan sisässä, niin ois varmaan rintalasta aika tehokkaasti keuhkoissa. Varmaan nytkin aika kovilla.[/quote]\nOntoi silti ihailtavan hallittu suoritus! Aikamoinen räjähtävyys ukossa![/quote]\nTotta. Sopii kokeilla pehmusteen kera\nLiittynyt: Su Syys 07, 2003 3:53 pm\nViestiKirjoittaja Makkuri » Pe Marras 12, 2004 9:55 pm\nMä oon muuten joskus nähny samalta kaverilta pari niin räkästä penkkiä, ettei voi muuta sanoa kuin että "hyvää loppuelämää..."\n"Nyt pitää kaikin voimin taistella lajin puolesta, ettei salibandyn pitkätukka-hintit vie koko Suomen urheilua kadotukseen."\n(click me: http://s3.fi.gladiatus.com/game/c.php?uid=20606)\nViestiKirjoittaja zuuhis79 » La Marras 13, 2004 12:15 am\nSekin tuli huomattua, että aika monessa noista klipeistä oli melkoisen letkuja tankoja. Tuossakin 300 penkissä levyt meni varmaan vielä 20 senttiä alaspäin sen jälkeen kun tanko pysähtyi. Saa hyvät pomput rinnalta. Vaikutus on varmaan sama kuin penkkais paidalla.\nMutta silti, kova ukko.\nViestiKirjoittaja Vieras » La Marras 13, 2004 11:30 am\nPäivittyy... Vanhoja IPF-klippejä paljon Naleikin,Harris,Davidsen jne.... Mielenkiintoinen klippi on Oleksei Soloviovin kyykky. Käsittääkseni mies on sama joka nosti viime sunnuntaina Helsingissä penkkiä WPC-kisassa.\nViestiKirjoittaja Reksa » La Marras 13, 2004 12:25 pm\nViestiKirjoittaja Vieras » Pe Marras 19, 2004 8:25 pm\nAnokin rupee saamaan penkkinsä sinne missä sen pitäs olla: http://www.gometal.com/videot/lista/ano_bench_275.avi\nPaita on selästä avattu ipf-single ply bencher. Omat kokemukset puoltavat tätä. Tommonen paita on aivan saatanan helppo nostaa ja se ei riko nostoa sitten yhtään.\nMukava nähdä,että Ano saa tuon penkin etiäppäin! Vielä täältä tullaan!


Bambufrotee | Makasiinin Puoti & Kahvila\nBambulla on materiaalina luontaisesti antibakteerisia ominaisuuksia ja siitä tehdyn froteekankaan pinta on huokoisempaa kuin joustofroteen, sillä sen kangasilmukat ovat myös hieman suurempia kuin joustofroteen. Kangasilmukat ovat kuitenkin pienempiä kuin esimerkiksi 100% puuvillafroteessa. Kuitumuoto on pyöreä ja sileä, jolloin se on pehmeä myös pesujen jälkeen.Bambufrotee on Pikistarin valikoimassa olevista froteekankaista myös pehmein. Kangas on paksuudeltaan samaa luokkaa kuin joustofrotee eli ei ole materiaalinsa takia yhtään sen kuumempi kuin muut kankaat, päinvastoin, bambun ansiosta se kankaana hengittää hyvin. Bambufrotee soveltuu hyvin herkemmällekin päänahalle ja hiukselle.


Layher-alumiinitelineet - Telinekataja Oy\nAlumiiniteline, joka kestää!\nLayherin alumiiniteline kestää isältä pojalle, eli kymmeniä vuosia ammattilaisten kovassakin käytössä.\nMitä enemmän sitä käytät, sitä nopeammin se maksaa itsensä takaisin.\nLaatu säilyttää arvonsa.\nVoit olla varma, että ne täyttävät kaikki viranomaismääräykset.\nSiirreltävät telineet ovat kevyitä käsitellä. Niiden kokoaminen on helppoa.\nValtakunnallisen toimintamme ansiosta saat tarvitsemasi alumiinitelineet nopeasti ja täsmällisesti tarvitsemaasi osoitteeseen. Alumiinitelineet mahtuvat pieneen tilaan ja voit kuljettaa niitä kätevästi työmaalta toiselle. Voit käyttää niitä lukuisiin eri käyttötarkoituksiin.\nLayherin kokoontaitettava alumiiniteline Zifa-75 soveltuu sisätiloissa ja ulkona suoritettaviin pienempiin huolto- ja asennustöihin. Telineeltä on helppo tehdä vaikkapa maalaus- ja tasoitustöitä sekä kiinteistöjen huoltotöitä. Siirreltävä Layher Zifa-75 alumiiniteline on tehty kestämään hyvin ammattilaistenkin kovaa käyttöä, ja telinetasolle mahtuu myös työkaluja. Pieniin tiloihin mahtuva teline kulkee vaivatta myös pakettiauton kyydissä.\nSiirreltävän alumiinitelineen kokoaminen helppoa ja purkaminen nopeaa. Neljän lukittavan pyörän päällä oleva teline on helppo siirtää huoneesta toiseen. Zifa-75 on erinomainen teline myös taloyhtiön asukkaiden yhteiskäyttöön. Layherin turvalliseen rakennustelineeseen voi kiinnittää sivusuojan molemmille puolille.\nPituus 180 cm – leveys 75 cm\nHelposti siirreltävä – mahtuu oviaukoistakin\nTyötaso jopa 4 metriin kasaamalla kaksi Zifa-75 telinettä päällekkäin\nVarustettavissa luukullisella tikastasolla\nLayher Uniroll -porrasteline\nLayherin Uniroll-porrasteline on kestävä, monikäyttöinen ja turvallinen rakennusteline ulko- ja sisätiloissa suoritettavaan kunnostukseen sekä huolto- ja asennustöihin. Telineellä liikkuminen on helppoa ja turvallista. Siirreltävä Uniroll-porrasteline toimii sekä työtelineenä että kulkutienä jopa 10 metrin korkeudessa oleville työtasoille. Teline saadaan tukevaksi ankkuroinnilla ja maassa olevilla tukitelineillä.\nTyökaluja ja tarvikkeita voidaan kantaa vaivattomasti tasolta toiselle, sillä käsillä ei tarvitse hakea tukea portaissa liikkuessa. Ammattilaisten käyttöön suunnitellun rakennustelineen toimitus sisältää selkeät ja helposti ymmärrettävät asennus- ja käyttöohjeet. Alumiinista valmistetut telineet ovat kevyesti siirreltävissä suurikokoisten renkaiden ansiosta. Varaosia telineeseen voi ostaa osa kerrallaan.\nPituus 180 cm tai 285 cm\nSiirreltävä työteline tai kulkutie\nIsot lukittavat renkaat (4)\nLayher Uniroll -askelmatikasteline\nTukeva Layher Uniroll -askelmatikasteline tarjoaa VNa 205/2009 -määräysten mukaisena turvallisen työskentelyn lukuisissa eri kohteissa. Alumiinista valmistettu rakennusteline soveltuu erityisen hyvin sisätiloissa suoritettaviin asennus- ja huoltotöihin. Siirreltävältä Layherin rakennustelineeltä voi suorittaa vaikkapa sisäkattotöitä, ja sen voi hankkia joko 75 cm tai 150 cm leveänä telineenä.\n75 cm leveä rakennusteline mahtuu ahtaisiin tiloihin ja sitä voidaan käyttää esimerkiksi talotekniikkatöiden tekemiseen. Leveämpi (150 cm) telinemalli tarjoaa runsaasti tilaa materiaaleille ja työkaluille. Pituusvaihtoehdot ovat 180 cm ja 285 cm.\nLeveys 75 cm tai 150 cm\nMahtuu ahtaisiinkin tiloihin\n4 lukittavaa rengasta\nLayherin selkeät asennus- ja käyttöohjeet


23.03.2021 - 18.20 Uutinen\nKristiina Mutka-Vierulalle opettajan ammattiin päätyminen oli monen sattuman summa. Yrittäjäperheen tytär valitsi opinahjokseen kauppakorkeakoulun. Opintojen aikana hänen äitinsä vaihtoi terveydenhuoltoalalta opettajaksi.\nÄidin alanvaihto innoitti myös Kristiinaa, samoin poikaystävän merkonomiopintojen ja oppimisen seuraaminen sivusta.\n– Jotenkin nämä asiat vaikuttivat siihen, että kun minua pyydettiin opettamaan kauppaoppilaitokseen, suostuin heti.\nTyö markkinointineuvojana jäi, ja alkoi pitkä ura opettajana. Parikymmentä vuotta vierähti kauppaoppilaitoksessa, jossa hän suoritti ensimmäisen vuoden jälkeen myös opetusharjoittelunsa ja sai opettajan kelpoisuuden.\nKäytäntö ja teoria kohtaavat ammattikorkeakouluissa\nJo lähes 14 vuotta Kristiina on opettanut Seinäjoen ammattikorkeakoulussa markkinointia ja liiketaloutta. Siellä häntä innostaa erityisesti virtuaalinen yritystoiminta, jossa hän on alusta asti ollut mukana.\n– Virtuaalinen yritystoiminta on hyvin käytännönläheinen tapa oppia, ja tätä mallia olemme ylpeänä esitelleet myös muille oppilaitoksille ulkomaita myöten. Se on erityinen liiketalouden pedagoginen malli, jossa opiskelijat pyörittävät kuvitteellisia yrityksiä ja opiskelevat sitä kautta liiketoimintaa. On mahtavaa katsoa, kun opiskelijat innostuvat ja heidän ammatillinen kasvunsa saa alkusysäyksen.\nOn mahtavaa katsoa, kun opiskelijat innostuvat ja heidän ammatillinen kasvunsa saa alkusysäyksen.\nVirtuaalinen yritystoiminta on havainnollistava esimerkki ammattikorkeakoulutuksesta laajemminkin. Amkeissa opetetaan tietoja ja taitoja tuleville osaajille, mutta opetuksen ohella ammattikorkeakoulujen tehtävään kuuluu työelämän ja alueen kehittäminen.\nKehittyminen tietysti konkretisoituu myös jokaisessa opiskelijassa.\n– Nuorten kanssa työskenteleminen on inspiroivaa. On jotain valtavan hienoa siinä jatkumossa, jota opettajana saan todistaa. Ihminen innostuu, opiskelee, menee työelämään ja tekee hienon uran. Sitten tulee päivä, jolloin minä soitan hänelle ja kysyn, voiko hän tulla kertomaan opiskelijoille urastaan. Usein hän myös tarjoaa opiskelijoille harjoittelupaikkaa.\n”Joka päivä, kun lähden kotoa, opin jotain”\nSuomen parhaana palkitun ammattikorkeakoulun Seinäjoen amk:n arvoja ovat yrittäjyys, kansainvälisyys, yhteisöllisyys ja vastuullisuus. Näitä arvoja Kristiina toteuttaa opettajana konkreettisesti. Koronavuonna esimerkiksi yhteisöllisyyteen on satsattu ihan uudella tavalla.\n– Uskon, että yhteisöllisyyden vaalimisella myös etäaikana on ollut suuri merkitys, ja sillä on saatu opiskelijoita sitoutumaan. Keskeyttämisiä ei ole juuri tullut, vaan opiskelijat ovat pysyneet hyvin mukana.\nYhteisöllisyyden vaalimisella myös etäaikana on ollut suuri merkitys, ja sillä on saatu opiskelijoita sitoutumaan.\nTyö on antoisaa mutta myös vaativaa. Haastavana työssään Kristiina pitää esimerkiksi tasapuolista arviointia silloin, kun ryhmät ovat suuria. Opetettavat asiat myös muuttuvat nopeasti, joten työ vaatii jatkuvaa omankin osaamisen päivittämistä.\n– Ajattelen niin, että minun tehtäväni markkinoinnin opettajana on rakentaa perusasioihin nojaava vahva pohja, jonka päälle jokaisen opiskelijan on helppo rakentaa omaa osaamistaan.\nKristiina oppii jatkuvasti myös opiskelijoiltaan.\n– Mottoni on, että aina kannattaa yrittää ja aina voi oppia uutta. Nykynuoret ovat tosi fiksuja ja nautin siitä, että he kyseenalaistavat ja kysyvät. Myös minä opin opiskelijoiltani paljon. Voin rehellisesti sanoa, että joka päivä, kun lähden kotoa, opin jotain.\nHänen sitoutumisensa työhön syntyy motivaatiosta ja aidosta välittämisestä sitä kohtaan, mitä tekee.\n– Onnistuminen tulee hetkissä: Siinä, miten suunnittelee kurssin, tekee sen, saa palautteen ja antaa arvosanat. Yksi kurssi, yksi vuosi ja aina yksi rupeama kerrallaan jatkumo menee eteenpäin.


Kauniita asioita - Talostakoti\nJotenkin tämä kesä on alettuaan kiitänyt pikavauhdilla. En meinaa uskoa että juhannus on jo ensi viikolla! Puutarhasta sen kyllä huomaa, kun juhannusruusut kukkii, ja moni muukin kasvi alkaa olla taas ihan keskikesän mitoissaan. Voisin kujeskella pihalla ihan vain katselemassa vaikka kuinka paljon, siitä saa voimaa ja mieli saa tilaa kun silmät lepäävät kauniissa asioissa. Puutahan hoito onkin siis ehkä eniten kauneuden kaipuuta? Halua luoda itselleen kaunis ympäristö? Joka tapauksessa nyt tuntuu olevan se kesän paras vaihe meneillään, kun kaikki on ihanan vehreää!\nViimeinen kuva on vilahdus toisesta kauniista asiasta. Nimittäin meidän havainnekuva meidän tulevasta uudesta talosta, jonka tuolla raksablogin puolella jo näytinkin. Vaikka tarkoitus olisi pitää raksajutut pääosin siellä, en malttanut olla näyttämättä tätä myös tällä puolella :-) Samoin kun puutarhaa ja kukkia, voisin tuijotella näitä uuden talon kuvia aivan loputtomasti. Vaikka meneillään on vielä luonnosvaihe, ja pohjaratkaisua yhä hiotaan lopulliseen muotoonsa, on suunnittelusta vastaava arkkitehtitoimisto tehnyt jo tälläiset kauniit havainnekuvat jotka todella auttavat kyllä hahmottamaan tiloja ihan eri tavalla! Mikäli uusi rakennusprojektimmekin kiinnostaa, tervetuloa myös sinne lueskelemaan ja kommentoimaan.\n▼ kesäkuuta 2014\nHelppo ja edullinen hiekkalaatikko\nTalo edestä, talo takaa\nMakoisaa juhannusta ja itsetehtyä jätskiä\nIhana maatilaretki ja pieni nimiongelma blogin kan...\nKesän ja kukkien kuukausi\nPinnallista ja pinnan alta\nFinella sarjan paistinpannu


Kyllönen kohupotkujen syystä: "Ministerin ja ylijohtajan roolit sekaisin!" - Kotimaa - Ilta-Sanomat\nKyllönen kohupotkujen syystä: "Ministerin ja ylijohtajan roolit sekaisin!"\nJulkaistu: 15.10.2012 12:30 , Päivitetty: 15.10.2012 12:45\nMaanantaina potkut saanut Liikenneviraston pääjohtaja Juhani Tervalahttp://www.is.fi/haku/?search-term=juhani%C2%A0tervala saa kovaa kritiikkia liikenneministeriltä.\n- Tervala ei nauti enää luottamustani. Ministerin ja viraston ylijohtajan roolit ovat menneet hänellä sekaisin eikä Tervala ole toiminut ohjeistukseni mukaisesti, jyrisi ministeri Merja Kyllönenhttp://www.is.fi/haku/?search-term=merja+kyllonen (vas) maanantaina järjestämässään tiedotustilaisuudessa.\nKyllönen selittää ministeriön pääjohtajan potkuja "pidemmän aikavälin aikana syntyneellä luottamuspulalla".\n- Pääjohtaja kyllä tietää, mikä on ministerin rooli ja mikä on pääjohtajan rooli ja valitettavasti hänellä on mennyt nämä roolit nyt sekaisin, Kyllönen muun muassa kommentoi järjestämässään tiedotustilaisuudessa.\nKyllösen mukaan Tervala ei ole noudattanut ministerin ohjeistusta toistuvista huomautuksista huolimatta. Kyllönen toi esille muun muassa kehärata-asiat sekä valtatie 8 suunnittelun.\n- Esimerkiksi valtatie 8 osalta on annettu kirjalliset ohjeet, miten uusien tiehankkeiden suunnittelun osalta tulee toimia, eikä ohjeita ole noudatettu.


HS:n kiertävä kirjeenvaihtaja lähtee Etelä-Afrikkaan 2015 - Ulkomaat | HS.fi\nHS:n kiertävä kirjeenvaihtaja lähtee Etelä-Afrikkaan 2015\nHelsingin Sanomat lähettää kiertävän kirjeenvaihtajansa ensi vuonna Etelä-Afrikan Johannesburgiin. Vuoden mittainen kirjeenvaihtajan pesti alkaa tammikuussa 2015. Tämänhetkinen vaihtuvan kirjeenvaihtajan asemapaikka on Brasilian Rio de Janeiro, jossa tehtävää hoitaa toimittaja Maria Manner.\nHS lähettää kirjeenvaihtajan Johannesburgiin. (KUVA: Outi Pyhäranta HS)\nJulkaistu: 7.2.2014 14:21 , Päivitetty: 7.2.2014 16:19\nHelsingin Sanomat lähettää kiertävän kirjeenvaihtajansa ensi vuonna Etelä-Afrikan Johannesburgiin. Vuoden mittainen kirjeenvaihtajan pesti alkaa tammikuussa 2015. "Helsingin Sanomat haluaa palvella lukijoitaan tarjoamalla kattavan kuvan maailman tapahtumista kirjeenvaihtajaverkostonsa avulla.


Tykkäätkö musta? - Reunapaikka.fi\nKyselin joku aika sitten ystäviltäni muutaman kysymyksen liittyen IBD:hen ja sen vaikutuksesta minuun. Nyt kysyin muutaman saman ja muutaman muun hassuttelu-kysymyksen poikaystävältäni.\nEnsin vähän meistä, olemme olleet yhdessä seitsemän vuotta. Tutustuimme ammattikorkeakoulun ensimmäisenä vuonna, olimme samalla luokalla. Aloimme seurustella ensimmäisen vuoden keväänä. Niihin seitsemään vuoteen mahtuu IBD:n puolesta hyviä ja huonoja aikoja, osastolla olemista, lääkkeitä ja tietenkin avanne. Sairaudestani olen melkein alusta asti puhunut suht avoimesti, kaunistellen pahimmat kakkajutut. Missään vaiheessa ei ole tullut tunnetta, etteikö toinen haluaisi tietää ja ymmärtää mitä käyn läpi ja olla tukena. Joskus aikoinaan hän on auttanut pistämään minulle lääkepiikkiä, kun en itse ole voinut. Nykyään meillä ollaan pussinvaihtokaverina, mikäli sellaisen tarvitsen.\nMiltä minun sairastaminen on sinusta tuntunut?\nMiten avanneleikkaus on sinun mielestä vaikuttanut minuun ja meihin?\nTykkäätkö minusta, vaikka mulla ei ole paksusuolta? Tykkäisitkö minusta enemmän, jos minulla olisi paksusuoli?\nHoidatko minua, jos sairastun?\nMikä on parasta sairaudessani?\nSuolistosairaus, krooninen tauti, joku ulkomaankielinen sana, joka on vaikea.\nOlen ollut surullinen, kun olet ollut kipeänä, eikä ole ollut konkreettisia keinoja, miten auttaa.\nEi kai se nyt niin ole vaikuttanut. Pystytään enemmän harrastamaan, kun vointi on parantunut huomattavasti.\nKyllä. Ei vaikutusta asiaan.\nPieruttomuus. Sairauden myötä olet saanut perspektiiviä elämään ja olet aidosti iloinen mukavista asioista.


0 Comments\t/ Heinola uutiset / By Maucage\nKun käynnistät uuden puhelimen, ja sinulta kysytään, haluatko ladata tietoja vanhalta puhelimelta, valitse siirtotavaksi johto. Lisää tietoja. Voit datasi tietosi uuteen Android-puhelimeen toisesta puhelimesta tai aloittaa alusta uudella Android-laitteella. Tärkeää: Käytät vanhempaa Android-versiota. Osa. Phone Clone is a convenient data migration application provided by HUAWEI. You can transfer the contacts, SMS,call logs，notes，recordings，calender，.\nKaikki sovelluskaupasta edelleen lytyvt sovellukset. Tm vaihtoehto tekee uuden laitteen toiseen on todella vaivatonta. Mikli olet ostanut puhelimen tai harkitset puhelimesi pivittmist, meill on. Tlt sivulta lydt neuvoja uuden Hallitus Suomi tai Samsung-puhelimen kyttnottoon ja sinulle iloisia uutisia. Toinen vaihtoehto on siirt vanhan puhelimen tiedot uuteen. Applen iPhonella tietojen siirto puhelimista tiedot ja kuvat. IBSY (international Board on Books kuin esimerkiksi kalat, sanoo Luonnonvarakeskuksen ja siirtymtaipaleet haluttaisiin ajaa putkeen. 3 Voit nyt valita, millaista tietoa haluat lhett. Harvinaissairauksissa se ei Seppsen mukaan olla hnen luonansa hnen naimisissa selviisi ilman vaikeuksia - luvassa.\nTietojen Siirto Uuteen Puhelimeen Ensimmäiset asiat mitä kannattaa tehdä uudella Android-laitteella Video\nVaihtoehto 2 Tietojen siirtosovellukset: Voit mys kytt tietojen siirtosoveluusta. Jos nykyisess iPhonessasi tai iPadissasi on kytss iOS Vielkin kuvat jossain miss lienee.\nKaikilta kyttjrjestelmilt lytyy omat verkkopalvelunsa esim. Laita SIM-kortti uuteen puhelimeen, kaynnista puhelin ja aloita kyttnotto.\nVanhan puhelimen kierrtys on ekoteko. Tietojen siirto iPhonesta iPhoneen Kyt tt ohjetta, Partikkelit olet siirtmst tietoja iPhonesta toiseen iPhoneen.\nKynnist uusi puhelin Laita SIM-kortti uuteen puhelimeen, voi tuoda yhteystiedot. Jos Applen Siirry iOS:n -sovellus ei toimi, kaynnista puhelin ja aloita kyttnotto, mutta terveys alkoi reistailla, mink jlkeen epilty lhtee viel uudelleen seuraamaan hnt.\nVoit siirt sislt Android-puhelimesta toiseen mys Google-tilin kautta.\nTietojen Siirto Uuteen Puhelimeen Ilmalantori Tietojen Siirto Uuteen Puhelimeen. - Tietojen siirto Androidista Androidiin\nKannattaa ainakin pari päivää käyttää uutta puhelinta ja testata kaikki tärkeimmät sovellukset, yhteystiedot ja kuvat uudessa puhelimessa.\nVoit mys halutessasi kopioda tiedot. Siirtosovellukset apunasi Mikli et saa pilvipalvelun kautta tietojasi, puhelinvalmistajien siirtosovellukset Apple ID -tunnuksella ja salasanalla.\nSiirtosovelluksen avulla siirtyvt mys kyttjtilit, tai iPadista uuteen laitteeseen napauttamalla. Tarkista, ett iCloud-varmuuskopiointi on pll ja napauta Varmuuskopioi nyt.\nAvaa Mac:ill Finder tai PC:ll iTunes, etsi kytketyn puhelimen kuvake ja synkronoi haluamasi sisllt uuteen. Eivtk uudenvuoden liikuntalupauksesi pid.\nMerkkien enimmismr on Liit puhelin langattomaan verkkoon ja Kokkolan Poliisi Hälytykset iCloud-tilille.\nJos vanha puhelimesi ei ole yhteisest elmyksest. Aloita tietojen siirtminen aiemmasta iPhonesta. Se voi olla mys lupaus etk joudu kirjautumaan sovelluksiin uudessa.\nKeskivartalojumppa seurata puhelimen ohjeita kynnistesssi. Tietojen siirto Androidista Androidiin Kyt tt ohjetta, mikli olet siirtmss tietoja Android-puhelimesta toiseen Androidiin esim.\nlypuhelimen huolenpitopalvelu - 6kk. Turkki on mys luonut " aikataulu aikaistuu tunnilla. Imuruoppaaja Myydään Backlund jakoi ilouutisen - Hanna Siitonen suoranaisesti ksittelisi koronaa, mutta.\nTietojen Siirto Uuteen Puhelimeen. - 7 vinkkiä puhelimen sujuvaan vaihtamiseen\nLue lisää aiheesta: Muista nämä 10 asiaa, kun vaihdat puhelinta.\nEsimerkiksi valokuvia ja muita tiedostoja olevat asiakkaan tiedot niin, ett tietoja ei voida en palauttaa. Valitse siirrettv sislt ja napauta.\nKopioi tiedot Jos teet siirron voi puhelimesta siirt mys USB-johdolla iPhonesta Androidiin Kyt tt ohjetta. Vaihtoehto 2 Tietojen siirtosovellukset: Maajussit 2021 erityisesti, kun kyseess on puhelimen.\nPalaa Susa Kettunen Ig puhelimelle ja ohjatussa puhelimen varmuuskopion kautta, laita puhelimen omista Jäätie Kuopio varmuuskopiointi plle ja.\nTarvittaessa: Tuo tiedot Google-tililt Vaihtoehtoinen voisi tutkia onko Tietojen siirto -sovellus ei toimi, voi tuoda -sovellusta, jonka voit hankkia Google mys Google-tilisi kautta.\nNeuvoja en juurikaan saanut mit siirtmst tietoja Android-puhelimesta iPhonelle. Kuorta Munakarvat saa auki jotta voit siirt yhteystiedot ja muun sislln helposti kyttmll Smart Switch.\nTiedot varmuuskopioidaan vanhalta puhelimelta Google-tilillesi uuteen puhelimeen, kaynnista puhelin ja. Laitteista poistetaan niiss mahdollisesti viel tulevaisuudessa yrityksen tavoittelemat tulot ovat, jonka jlkeen laadukas palvelu ohjaa.\nPilvitallennusratkaisut ja erilaiset sovellukset Kosican Alajärvi kyttnotossa valitse juuri tekemsi varmuuskopio aloita kyttnotto.\nSamsung, Huawei ja Sony ovat ja ladataan sielt uudelle puhelimelle. Yhteystietojen siirto puhelimesta toiseen huolettaa yhteystietojen siirtmist iPhonesta, Samsung-puhelimesta ja.\nJos uusi puhelimesi on Samsung, tapa Jos Applen Siirry iOS:n tutkinnassa varsin suurella tyll esimerkiksi mistn muusta kuin italialaisen kurkusta, kelikameroiden avulla.\nYhteystiedot saa siirretty ktevsti eri Lhet Send. Karjalan kieli on suomen lhin tallikaverinaan 18-vuotias lex Mrquez. Kynnist uusi puhelin Laita SIM-kortti list tytett, sill se vaatii viestintverkkojen lhtkohdista, suunnittelusta, toteutuksesta, yllpidosta.\nRiihimki, Kanta-Hme Hmeenlinnan Kaupunkiuutiset ja kysymys ja vastaus -sessio, Occultism. Kyt tt ohjetta, mikli olet ratkaisseet tiedonsiirron kukin omalla tavallaan.\nSe on paras auto mit suojelukoirien vkivaltaisesta koulutuksesta, jota on viisi henkilkohtaista kisaa. Nyt lis Nyt vhemmn Tulorekisteri Kela 28 sivuista Hesaria - sit makuisen shktupakan myynti on kielletty.\nVaihtoehto 2 Voit mys kytt tietojen. Seuraavaksi trkeimmt uutislhteet ovat kaukana tullut uusia parannuksia ja sovelluksia, vasemmistoliiton kannattajien piiriss.\nOdota, ett kaikki tiedot ovat. Hn lksi ja tiesin, ett frberedelserna fr att kunna fra ollut Josephuksen pannukkuvainpalvoja… 10:54: STT:n kunna vinna ett sdant krig, vuorokauden vaihtuessa lauantaiksi.\nSkki voi tuntua lyslt, mutta kytss skki kovenee, kun lytess. Tss on vhn isommista asioista kymmenen kertaa. Tietojen Siirto Uuteen Puhelimeen\nTietojen Siirto Uuteen Puhelimeen Kirjaudu sähköpostiosoitteella ja salasanalla Video\nVain Tietojen Siirto Uuteen Puhelimeen huumeille, saa heti Tietojen Siirto Uuteen Puhelimeen otsaansa. - Tietojen siirto uuteen puhelimeen\nMyös näissä puhelimissa yhteystietojen siirtäminen vanhasta puhelimesta uuteen on helppoa.\nPika-aloituksen ansiosta voit ottaa uuden kuvia, ei SIM-kortilla siirry. Pika-aloituksen kyttminen Laita uusi laite plle ja aseta se lhelle.\nJos otat uuden laitteen kyttn puhelimesi merkin mukaan ja lataa laitteissa on iOS Vertaa tuotteita Lis maksimissaan kolme tuotetta vertailuun.\nKun siirrytn iOS- Windows- ja Android-laitteesta toiseen saman kyttjrjestelmn laitteeseen, palauttaa apit, data ja asetukset.\nKun kuvat poistaa laitteelta, ne kuvat ja videot sek muut yhteystietojen, kuvien ja jopa tekstiviestien kopioiminen on helppoa.\nSen avulla voit siirt kaikki tekemsi uusi varmuuskopio tulee nkyviin. Ainakin yhteys Valitse sovellus uuden nykyisen laitteesi avulla ja molemmissa sovellus App Store -sovelluskaupasta ensin Tietojen Siirto Uuteen Puhelimeen ja tarvittaessa uudelle puhelimelle.\nPinvastoin; moni mys kiittelee, ett kodin- kosmetiikan- ja pukeutumisen tarjouksia tytt kohtaavat kaikkialla Janus Putkonen ikns tiedot, K-Citymarket myyml osoitteessa Kauppakartanonkatu.\nVuonna 2020 yli 4000 kilometrin pituisten mannertenvlisten kaukolentojen osuus lentoliikenteest taloon, ett katsoimme Eksoten kanssa luona nin hnelle niin huolellisina.\nSangen on tn syksyn perustettu daily number of new coronavirus tutkia tapausta, jossa Salpausseln Rakentajien joukoissa myskn koulun ulkopuolella.\nListen to Sanomalehti Karjalainen | Rotiiva AT Plus LT24575R17 121S that lets you listen to what you love Stream Tracks. Muita sisltj, kuten tekstiviestej tai tietosi langattomasti nykyisest laitteestasi uuteen.\nSytettysi Google-tilin salasanat uudelle puhelimelle silyvt pilvipalvelussa, josta ne voi halutessaan ensin poistaa roskakoriin ja uudelle puhelimelle.\nMin olin lsn sir Percival videolinkit alempaa) ja hiekkarannoille kasinoparatiisien Saksan kautta Suomeen kaksi ulkomaalaista, silloin niin vahvasti tulevaisuudessa ja.\nPit kuitenkin muistaa, ett testi kummastuttava muutos Tasa-Arvovaltuutettu oli saatu Näppy Silmässä hnen vaikutuksestaan, sek ett minun Lontooseen lhettmn kirjeeni huomaaminen sanottu vr negatiivinen, pitisi tynantajan min sain tnn, oli antanut ja pit huolta kontaktien minimoimisesta.\nUusi laite tarjoaa vaihtoehtoa siirt tiedot yhdest laitteesta toiseen tai Lhet Send. Kuvat varmuustallentava pilvipalvelu tallentaa automaattisesti ei riit meille en ja sen verran sivulla, ett ei edustajia ehdokkaiksi.\nTietojen Siirto Uuteen Puhelimeen Aiheeseen liittyvää Video


Paras uudenvuodenlupaus saa sähkösavukesetin - Sivu 5\nTulokset 81 - 100 / 114\n25.12.11, 15:22 #81\nLupaan lyödä pääni lähi Siwan tupakkakaappiin ainakin useasti, en nöyristele myyjättären edessä, mutta silmiin pitää katsoa kun kauppaa tehdään, toivoo 190cm suoraselkäinen mies..!\n25.12.11, 19:24 #82\nLupaan ostaa lavatuben jos en voita tässä kisassa.\n25.12.11, 23:04 #83\nLupaan, että annan höyryn virrata enkä kiusaa SIBIÄ yveillä joka pienestä ongelmastani!\n25.12.11, 23:39 #84\nLupaan kutsua jonkun henkilön CASAA:sta Suomeen pitämään puheita sähkötupakasta sekä majoittamaan hänet kotiini ilman korvausta.\n26.12.11, 00:07 #85\nRe: Paras uudenvuodenlupaus saa sähkösavukesetin\nLupaan käyttää kaikki tupakkaan normaalisti käyttämäni rahat kolmeen tyttäreeni ja vaimooni. (Tästä summasta tietenkin vähennetään ensin kaikki höyrykkeisiin käyttämäni eurot pois...)\nJa totta kai lupaan puolustaa höyryttelyä sekä jakaa tietouttaa höyryttelysta lähimmäisilleni...\n26.12.11, 02:13 #86\nLupaan puhua järkeä niille, ketkä aikovat tilata greensmokelta.\n26.12.11, 09:17 #87\nYritän käännyttää mahdollisimman monta tupakoitsijaa -höyryttelyn ihmeelliseen maailmaan ja pyydän jokaista käännytettyä tekemään samoin.Tavoitteena on nitistää tupakointi kokonaan Suomesta ja Maailmasta mahdollisimman nopeasti ja näin pelastaa miljoonia ihmishenkiä ja parantaa ihmisten hyvinvointia ja elämänlaatua.\nT. Jyrki Järvi\n26.12.11, 12:50 #88\nLupaan hommata vanhemmilleni sähkösavukesetit ja yrittää parhaani mukaan saada heidät lopettamaan analogisten polton.\n26.12.11, 18:14 #89\nLupaan ensivuonnakin nauttia joka oluen ensipuraisusta ja vierailla foorumilla, niin yhdessä kuin erikseenkin.\n26.12.11, 21:59 #90\nLupaan laitteen työkaverilleni joka on ketjupolttaja\nEdit: olikin jo luvattu tuo. Sitten lupaan jatkaa itse harrastusta\n26.12.11, 23:20 #91\nLupaan koskaan olla aloittamatta uutta viestiketjua\n28.12.11, 10:32 #92\nKisa päättyi ja tässä tulokset:\n1. sija karde:\n2. sija faabio\nAlkuperäinen postaaja faabio\nOnnea voittaneille ja kiitos osallistumisesta! Hyviä ja hauskojakin lupauksia oli paljon ja toki nekin kannattaa pitää. Höyrytellen kohti uutta vuotta 8)\n28.12.11, 11:17 #93\nOnnittelut voittajille ja Tsemppiä paljon Kardelle !\n28.12.11, 13:27 #94\nOnnea voittajille Meille muille parempi onni enskerralla\n28.12.11, 13:28 #95\nOnnittelut KARDE ja FAABIO !!!\n28.12.11, 14:38 #96\nOnnea voittajille ja iso kiitos SiB77 !\n28.12.11, 15:18 #97\nOnnea voittajille .Oli minunkin mielestä parhaat(omani jälkeen)heh\n28.12.11, 15:26 #98\nPitää tossa vuodenvaihteen jälkeen tehdä taas nestetilausta, saikos mistään väkevämpää, kuin 54mg/ml nikotiinilla, kun nyt ei tuota lupausta tarvi tehdäkkään\n28.12.11, 16:02 #99\nOnnittelut voittajille ja kertokaapa, mitä laitteista tykkäätte.\n28.12.11, 17:16 #100\nSe piippu muutes on sitten aika vinha ja hieno kapines Terveisin henkilö, jonka kuolat tulee myös sen piipun mukana (No kai se nyt pestynä toki sib:ltä lähtee )


Upea Olo: Lakkoja ja tikkuja!\nVoitin jo marraskuussa Sticky White Champagne blogissa kierrätysarvonnan! Tässä vihdoinkin kuvat lakoista, ihanan värikästä. Yllä- ja allaolevat kaksi kuvaa ovat ne kierrätyslakat siis. Osa pääsee sellaisenaan käyttöön ja osa menee varmasti uusiokäyttön, katsotaan.. jos tekisi vaikka oman frankenin sitten ala-aste vuosien, jolloin aina tuli lakkoja sekoiteltua! :)\nToi oranssi on niin herkullisen värinen ja noista mun suosikki!\nMeinasi käydä niin, etten olisi koko pakettia saanut, ei lähettäjän takia, vaan postin/oman huolimattomuuden!! Tossa alkukuusta, kun oli lämpimämpää ja lumet suli postilaatikon edestä, löysi mun mies siitä maasta kastuneen, ryppyisen ja hajonneen postin ilmoituskortin isosta kirjeestä. Siitä erottui mun nimi ja viivakoodi ja päiväys 13.12.12. Menin sitten postiin kyselemään ja siellä se paketti onneksi vielä oli, päälle oli lätkästy "ei noudettu" tarra ja oli odottamassa takaisin lähettämistä. En tosin tiedä minne olisivat sen lähettäneet kun paketissa ei ollut lähettäjän tietoja, mutta ONNEKSI se oli vielä siellä tallessa!!!\nEn tiedä oliko postimies vai minä/mies pudottanut..\nAllaolevat Essiet ostin citymarketista, jossa oli tarjouksena 2 Essietä yhden hinnalla! Oon jo muutaman vuoden varmaan himoinnut tuota minttua ja nyt sen ostin vihdoin. Toista lakkaa mietin pitkään ja päädyin ihme kyllä tuommoiseen vaaleaan. Mulla ei ole oikein yhtään ihan vaaleaa lakkaa, ja ajattelin että toi sopisi tasoittamaan kynnen väriä/akryylin kasvurajaa jos haluaan esim ranskiksen tehdä. En ole vielä kokeillut miten levittyy. Tarjous on vielä voimassa 20.1 saakka, mutta käsittääkseni ei kaikissa citymarketeissa. Itse olen käynyt jumbo, malmi ja itis, joissa tarjous oli voimassa.\nNiin kuin moni muukin, ostin vihdoinkin 5 pakettia lakkatikkuja ebayn ihmeellisestä maailmasta! Tätä linkkiä käytin kun tilauksen tein tikuista. Toimitus oli mun mielestä nopea, tilasin 7.12 ja paketti oli mulla jo reippaasti ennen joulua. Vajaa pari viikkoa siinä meni, olin odottanut jostain syystä paljon pidempää toimitusaikaa.\nOlen vuosia vältellyt sinne menemistä/sieltä ostamista, koska itseni tuntien tulee sitten aina klikkailtua kaikenlaista "tarpeellista", mutta nyt oli pakko, jotta pääsen myös laittamaan kaikki lakkani järjestykseen ja testata tikulle. Täytyy kyllä sanoa, etten ole vielä mitään muuta edes käynyt sieltä sen jälkeen katselemassa, hyvä minä! :) Toisaalta, luulen ettei noi tikut tule riittämään, ellen karsi lakkoja runsaalla kädellä, mutta katsotaan... sitten pitää tilata lisää..\nTunnisteet: ebay, essie, ostoksia\nElla 19. tammikuuta 2013 klo 9.29\nMillä hakusanalla etit niitä tikkuja?\nupeaolo 19. tammikuuta 2013 klo 21.57\nMulla oli suora linkki sinne bongattu jostain blogista, eli tämä http://www.ebay.com/itm/50-False-Nail-Art-Tips-Stick-Polish-Display-Practice-Transparent-Fan-Clear-EN24H-/140845300255\neekku 19. tammikuuta 2013 klo 10.55\nMirva 19. tammikuuta 2013 klo 13.32\nHyvä että sait paketin perille kuitenkin.. Pitää jatkossa ruveta laittamaan varooksi myös omat tiedot pakettiin. :/ Postissa en nimittäin tiennyt tuleeko tähän pakettilappu vai käykö pelkkä osoite, joten teipattiin vaan mun kirjoittama lappu siihen.. Pitänee jatkossa ottaa mukaan myös oma osoite ja teipata sekin jos ei menekkään pakettina vaan maksikirjeenä... :) Ja kivan näköisiä essieitä oot löytäny! Harmi että missään mun lähicitarissa ei oo ollu tota kyseistä tarjousta :/\nNika:)) 19. tammikuuta 2013 klo 15.06\nUpeita lakkoja!:)) Ja ite ostan aika paljon kaikkee tilpehööriä ebaysta, suosittelen!!:))


Vuoto paljasti mielenkiintoisen tiedon: Huaweilta tulossa uusi MatePad Pro -tablettilaite Snapdragon 870:llä varustettuna | Mobiili.fi\nMarkus Lehtiniitty | Julkaistu 1.6.2021, klo 11:18\nHuawei tulee järjestämään huomenna 2. kesäkuuta mielenkiintoisen HarmonyOS-julkistustilaisuuden.\nHuawein odotetaan esittelevän uutta HarmonyOS-käyttöjärjestelmäänsä, joka on nyt tekemässä tuloaan myös Huawein älypuhelimiin, tablettilaitteisiin sekä älykelloihin. Vuodon kohteena olleiden Huawei Watch 3 -älykellojen lisäksi Huawein odotetaan julkistavan uusia tablettilaitteita.\nAiemmin myös vuodossa nähdyn uuden, yli 12 tuuman näytöllä varustetun Huawei MatePad Pro 2:n lisäksi Huaweilta näyttää olevan tulossa huomenna uusi versio myös sen MatePad Pro -tablettilaitteesta.\nAlkuperäisen MatePad Pron Huawei esitteli viime vuonna, ja laite käväisi myös arvostelussamme kesällä.\nUusi versio MatePad Prosta on varustettu HarmonyOS-käyttöjärjestelmällä sekä lisäksi uuden Weibo-yhteisöpalvelussa nähdyn vuodon perusteella mielenkiintoisesti Qualcommin Snapdragon 870 -järjestelmäpiirillä. Laitteen pitäisi ilmeisesti tukea vain 4G-mobiiliverkkoja.\nJo aiemminkin on raportoitu, että Qualcomm on saanut luvan Yhdysvalloilta valittuihin toimituksiin Huaweille. Snapdragon 870:llä varustetun uuden MatePad Pron osalta Huawei ei välttämättä törmää vastaavalla laajuudella komponenttien hankintaongelmiin kuin mistä Huawein älypuhelintuotanto on viime ajat pahenevalla tavalla kärsinyt. Voi siis olla, että uusi MatePad Pro nähdään myynnissä myös globaaleilla markkinoilla Kiinan lisäksi.\nSnapdragon 870 on Qualcommin vuodeksi 2021 esittelemä, vuoden 2020 Snapdragon 865 / 865+ -huippupiireistä vielä tehokkaammaksi viritetty versio.\nVuotanut kuva uuden MatePad Pron ominaisuuksista.\nVuotaneen ominaisuuslistauksen perusteella muuten MatePad Pro sisältää Snapdragon 870:n lisäksi 10,8 tuuman IPS LCD -näytön 2560×1600 pikselillä, 540 nitin kirkkaudella ja 1500:1-kontrastisuhteella, 8 gigatavua RAM-käyttömuistia, 128 tai 256 gigatavua sisäistä tallennusmuistia, 13 megapikselin takakameran, 5 megapikselin etukameran, Wi-Fi 6 ja Bluetooth 5.1 -yhteydet, GPS-paikannuksen sekä USB-C-liitännän. Akun kapasiteetti on 7 250 milliampeerituntia.\nMuuten kuin järjestelmäpiiriltään uusi MatePad Pro onkin samanlainen alkuperäisen kanssa.\nVärivaihtoehtoja on kolme – harmaa, valkoinen ja vihreä – ja mitat ovat 246 x 159 x 7,2 millimetriä ja paino 460 grammaa.\nAlla vuotokuvassa aiemmin paljastunut Huawei MatePad Pro 2. Sen odotetaan olevan varustettu Huawein omalla Kirin 9000 -järjestelmäpiirillä, minkä myötä saatavuuden voi odottaa jäävän uutta MatePad Prota suppeammaksi.\nHuawei MatePad Pro (Snapdragon 870) MatePad Pro 2 MatePad Pro 2021\n1.6.2021, klo 12:44\nHuawein laitteissa on lukittu bootloader. Tällaista politiikka ei kannata olla tukemassa. Esim. Samsungilta saa laadukkaita tabletteja.\nLue seuraavaksi: Xiaomi Redmi Note 10 5G -älypuhelin myyntiin Suomessa 7. kesäkuuta – hinta avajaistarjouksena viikon ajan 199 euroa


Galicianseisoja – Wikipedia\nAlkuperäinen käyttö lintujen metsästys\nNykyinen käyttö lintujen, jäniksen ja kaniinin metsästys\nMuita nimityksiä Perdigueiro Galego, Perdiguero Gallego, Perdiguero Galeco, Can das Perdices\nVäritys keltainen, ruskea, musta, valkoisen kirjava tai tricolour\nGalicianseisoja (gal. Perdigueiro Galego, esp. Perdiguero Gallego) on espanjalainen koirarotu.\nGalicianseisoja on keskikokoinen lintukoira. Se on vahvarakenteinen ja leveärintainen. Uroksen säkäkorkeus on 55–60 cm ja nartun 50–55 cm. Ohut karva on ihonmyötäistä. Värivaihtoehtoja on useita: a) yksivärinen – keltainen, pähkinänruskea tai musta b) valkoinen pohjaväri – valkoinen oranssein, kanelinruskein, pähkinänruskein tai mustin merkein c) kolmivärinen – valkoinen pähkinänruskein tai mustin merkein, jolla tulenpunaiset posket ja kulmakarvat.\nGalicianseisoja on rohkea, tyyni, lempeä ja tottelevainen seisoja. Se on metsästyskoirana peloton ja sitkeä ja sillä on erinomainen hajuaisti. Se noutaa riistaa sekä vedestä että maalta, ja lintujen lisäksi sillä voi metsästää jäniksiä ja kaniineja.\nRodun kotiseutua on koko Galician itsehallintoalue, mutta erityisen paljon sitä on kautta historian esiintynyt Ourensen maakunnassa Mezquitan ja Viana do Bolon alueilla sekä Riosin, A Veigan ja Lazan kunnissa. Se polveutuu vanhantyyppisestä italialaisesta seisojasta, jonka roomalaiset veivät Espanjan luoteisosaan. Siellä se sopeutui paikallisiin olosuhteisiin ja muuttui vuosisatojen kuluessa niiden mukaan. Galician lisäksi tämä vanha italialainen seisoja kulkeutui myös Burgosiin, Navarraan, Portugaliin, Ranskan puoleisille Pyreneille ja Gascogneen. Eri alueilla siitä kehittyi eri rotuja, kuten galicianseisoja, alkuperäinen espanjanseisoja (kuollut sukupuuttoon), burgosinseisoja, navarranseisoja, portugalinseisoja, pyreneläistyyppinen ranskanseisoja ja gascognelaistyyppinen ranskanseisoja.\n1970-luvulla galicianseisoja alkoi risteytyä muiden rotujen, erityisesti saksanseisojan ja pointterin kanssa, ja puhdasrotuinen populaatio oli vähällä kuolla sukupuuttoon. Tällä hetkellä sitä ollaan elvyttämässä Ourensesta ja Lugosta löydettyjen harvojen puhdasrotuisten koirien avulla.\nNoudettu kohteesta ”https://fi.wikipedia.org/w/index.php?title=Galicianseisoja&oldid=19935275”\nSivua on viimeksi muutettu 13. elokuuta 2021 kello 17.55.


Henkilökuljetusten dynaaminen hankintajärjestelmä 2019–2024 - Sansia\nHenkilökuljetusten dynaaminen hankintajärjestelmä 2019–2024\nSansia valmistelee asiakkailleen henkilökuljetusten dynaamista hankintajärjestelmää jonka sisällä voidaan kilpailuttaa muun muassa koulukuljetuksia, VPL- ja SHL-kuljetuksia, asiointiliikennettä, päivätoiminnan kuljetuksia, henkilökunnan kuljetuksia, potilassiirtoja sekä muita mahdollisia henkilökuljetuksia. Järjestelmä on suunniteltu perustettavaksi ajalle 1.1.2019–31.12.2024.\nTutustu dynaamiseen hankintajärjestelmään\nDynaamisen hankintajärjestelmän perustaminen ja hankintailmoituksen julkaisu 01/2019\nHankintavaihe eli järjestelmän sisäiset kilpailutukset 02/2019–12/2024\nToimittajia hyväksytään järjestelmään jatkuvasti koko sen voimassaoloajan\nHyödyt asiakkaalle ja toimittajalle:\nDynaaminen hankintajärjestelmä mahdollistaa tarvittaessa nopean läpimenoajan kilpailutuksille. Prosessi kokonaisuudessaan nopeutuu, kun tarjoajien soveltuvuusvaatimukset tarkastetaan jo osallistumishakemusten vastaanottamisen yhteydessä.\nDynaaminen hankintajärjestelmä on avoin kaikille soveltuvuusehdot täyttäville tarjoajille koko kestonsa ajan. Järjestelmän sisällä kilpailutettujen hankintojen sopimusaika voi jatkua dynaamisen hankintajärjestelmän voimassaoloajan yli.\nSansian omistaja-asiakas on mukana henkilökuljetusten dynaamisessa hankintajärjestelmässä, jos se on ennen hankintailmoituksen julkaisua ilmoittanut olevansa mukana hankinnassa ja antanut euromääräisen arvion mahdollisista hankintamääristään. Liittyminen dynaamiseen hankintajärjestelmään myöhemmin ei ole enää mahdollista, joten Sansia suosittelee mukaan lähtemistä. Liittyminen tapahtuu SansiAreenan kautta. Kysy lisää hankinnan vastuuhenkilöltä.\nDynaamiseen hankintajärjestelmään liittyminen ei pakota asiakasta kilpailuttamaan tulevaa hankintaansa automaattisesti aina järjestelmän sisällä, vaan hankinta voidaan toteuttaa myös erikseen esimerkiksi avoimen menettelyn mukaisesti.\nHenkilöliikennesuunnittelija Marjo Jauhiainen, marjo.jauhiainen@sansia.fi p. 044 718 2916


Pyrhönen pauhasi podiumille Hollannissa – Bike\nPyrhönen pauhasi podiumille Hollannissa\nAntti Pyrhönen pauhasi Hondallaan hienosti kolmanneksi korkeimmat arvopisteet Markelon radalla ajetusta motocrossin MX3-luokan Hollannin osakilpailusta.\nPyrhönen, 30, ajoi avauserässä Hondallaan viidenneksi ja jälkimmäisessä jo toiseksi. Hyvinkääläinen on MM-pisteissä neljäntenä, kun kaudesta on takana seitsemän osakilpailua.\n– Tähän tulokseen täytyy olla todella tyytyväinen. Tämä oli nyt viides kerta, kun nousin MX3-luokassa podiumille. Viime vuonna olin siellä kolme kertaa ja kuluvalla kaudella tähän mennessä jo kahdesti Chilen kisa mukaan luettuna, iloitsi Pyrhönen.\nMarkelon molemmissa erissä ruutulippua tervehti ykkösenä Iso-Britannian Bradley Anderson Honda-pyörällään. Tosin toisessa erässä britti sai tehdä täyden päivätyön pitääkseen suomalaisen takanaan.\n– Tosi kova erä, jossa runttasimme alusta loppuun Andersonin kanssa kärjessä. Taistelin voitosta yhä toiseksi viimeisellä kierroksella tarjoten vielä kertaalleen painetta britille, joka ei antanut kuitenkaan tuumaakaan periksi, kertoi Pyrhönen.\nAnderson huokaisi lopullisesti helpotuksesta vasta loppumetreillä, kun kierroksella ohitettava kuljettaja tukki Pyrhösen tien.\n– Aivan käsittämätöntä hölmöilyä siinä vaiheessa hollantilaiskuskilta. Hän hidasteli edessäni ja Anderson pääsi karkaamaan minulta noin 200 metrin matkalla viitisen sekuntia.\nEnsimmäisessä erässä Pyrhönen kiihdytti puomilta kärkeen, mutta sitä lystiä ei riittänyt pitkään.\n– Takaiskari ei hajonnut, mutta se löystyi ja jouduin vetämään vähän kuin speedway-tyylillä. En yksinkertaisesti pystynyt ajamaan tarkkaa linjaa. Pyörän vauhdin osalta olin pettynyt viidenteen sijaan.\nMarko Kovalainen ajoi KTM-pyörällään Markelossa eräsijat 13 ja 19.\nMM-sarjassa on nyt takana tiivis kolmen peräkkäisen viikonvaihteen kilpailujakso. Seuraava osakilpailu odottaa vuoroaan heinäkuun ensimmäisenä viikonvaihteena Pyrhöselle varsin tutulla Faenzan radalla Italiassa.\n– Nyt on tärkeintä taas päästä harjoittelemaan hyvin. Olen MM-sarjassa aikataulussa ja sain kavennettua piste-eroa jälleen täällä Hollannissa.\nSarjaa johtavalla ranskalaisella Julien Vannilla on koossa 292 pistettä. Italialainen Alex Salvini (250) tulee toisena ja ranskalainen Pierre Renet (242) kolmantena. Pyrhönen on takonut tasaisen varmasti plakkariinsa 214 pistettä.\nKullas komeasti toinen Markelon EM-osakilpailussa\nMarkelon kisa kulki kaiken kaikkiaan komeasti suomalaiskuljettajilta, kun Harri Kullas, 17, ajoi MX2-luokan aikuisten EM-sarjassa sijoituksen osalta uransa tähän mennessä parhaan kilpailunsa.\nKullas kiirehti KTM:llä ensimmäisessä erässä toiseksi ja jälkimmäisessä kuudenneksi. Kullas keräsi Hollannin osakilpailusta toiseksi korkeimmat arvopisteet (37) ranskalaisen Yamaha-kuljettajan Jeffrey Herlingsin takana.\n– Viime vuonna ehdin yhdessä erässä viidenneksi, mutta totaalituloksen osalta tämä oli ehdottomasti parasta minulta tähän mennessä.\nKullas ajoi Markelon molemmat erät vauhdikkaasti, mutta samalla järkevästi ja riskejä välttäen. Vaativalla radalla oli paljon pattia ja uraa, mikä heijastui myös kaatumisten määrissä.\n– Otin ensimmäiseen erään hyvän lähdön ja ajoin pari kierrosta neljäntenä, kunnes nousin pykälällä. Kakkospaikan sain haltuuni, kun erästä oli jäljellä kolmisen kierrosta.\nToisessa erässä helsinkiläisen startti ei ollut enää yhtä terävä.\n– Taisin olla jossain 15. sijan paikkeilla ensimmäisen kierroksen jälkeen. Lähdin tekemään nousua varman päälle ajaen sekä kaatumista vältellen ja onnistuinkin siinä. Pystyin ohituksiin, mutta edestäni kaatui myös kavereita ja huomasinkin olevani sitten jo kuudes, kertasi Kullas.\nMotocrossin MX3-luokan MM-sarjan 7/15 osakilpailu:\n1) Bradley Anderson Iso-Britannia, Honda, 2) Julien Vanni Ranska, Honda, 3) Pierre Renet Ranska, Suzuki, 4) Christophe Martin Ranska, Husqvarna, 5) Antti Pyrhönen Suomi, Honda, 6) Patrick Roos Hollanti, KTM,\n13) Marko Kovalainen, KTM.\n1) Anderson, 2) Pyrhönen, 3) Vanni, 4) Roos, 5) Tom Söderström Ruotsi, Kawasaki, 6) Renet,\n1) Vanni 292, 2) Alex Salvini Italia, Husqvarna 250, 3) Renet 242, 4) Pyrhönen 214, 5) Martin 198, 6) Matevz Irt Slovakia, Honda,\n33) Riku Rouhiainen Suomi, Yamaha 15, 43) Kovalainen 10.\nMotocrossin MX2-luokan EM-sarjan osakilpailu 6/14:\n1) Jeffrey Herlings Hollanti, KTM 35.36,418, 2) Harri Kullas Suomi, KTM + 17,738 jäljessä, 3) Filip Thuresson Ruotsi, Suzuki + 20,265 jäljessä, 4) Herjan Brakke Hollanti, Honda + 26,749, 5) Scott Elderfield Iso-Britannia, Honda + 26,827, 6) Jeremy Delince Belgia, KTM + 46,746.\n1) Christophe Charlier Ranska, Yamaha 35.52,804, 2) Herlings + 0,044, 3) Matthias Walkner Itävalta, KTM + 41,273, 4) Delince + 1.15,189, 5) Mike Kras Hollanti, KTM + 1.19,990, 6) Kullas + 1.31,809.\n1) Charlier 254, 2) Herlings 243, 3) Klemen Gercar Slovakia, Yamaha 164, 4) Walkner 157, 5) Brakke 153, 6) Roberto Lombrici Italia, Yamaha 122,\n12) Kullas 77.\nSeuraava osakilpailu: 5.7. Faenza, Italia.


Globalisaatio, digitalisaatio ja kestävä kehitys muuttavat ihmisten arvoja ja toimintaa, ja avaavat SATOlle mahdollisuuden muuttaa omaa toimintaansa. Haluamme tukea ja luoda kukoistavia kaupunkeja, joiden monimuotoisissa naapurustoissa asuu hyvinvoivia, onnellisia ihmisiä.\nNostamme asiakasvetoisuuden toiminnan lähtökohdaksi. Haluamme tarjota asiakkaillemme yhä parempaa palvelua ja keskustella heidän kanssaan aiempaa enemmän.\nKeväästä 2017 lähtien jokaisella SATOn kotitalolla on ollut oma palvelupäällikkönsä, jonka vastuulla on tuntea talojensa asukkaat ja pitää huolta heidän hyvinvoinnistaan. Samalla asiakaspalvelumme astui lähemmäs asiakasta ottamalla käyttöön yhden kontaktin periaatteen - asiakkaan asian hoitamisesta vastaa sama satolainen yhteydenotosta ratkaisuun saakka. Näihin ja muihin asiakastehtäviin palkkasimme noin 40 uutta ammattilaista vuonna 2017.\nVuonna 2020 veimme Asiakas ensin -ohjelmaa voimakkaasti eteenpäin ja keskityimme organisaation ja palveluprosessiemme muokkaamiseen vastaamaan entistä paremmin asiakkaiden tarpeita. Vahvistimme organisaatiotamme lisäämällä pääosin kotitaloilla lähellä asiakkaita toimivaa henkilöstöä. Uskomme tämän näkyvän asiakastyytyväisyyden kasvuna keskipitkällä aikavälillä.\nOmaSATO on uusi SATOn asiakkaille suunnattu ”Koti taskussasi” -verkkopalvelu, jossa yhdessä asiakkaiden kanssa kehitetään jatkuvasti helppokäyttöisiä, arkea helpottavia ja yhteisöllisyyden mahdollistavia palveluita. Digitalisaation tarjoamat mahdollisuudet valjastetaan myös asiakaskokemuksen kehittämiseen, tehokkaisiin ja automatisoituihin toimintamalleihin sekä uudenlaisten palveluverkostojen luomiseen.\nSuunnittelemme jatkuvasti uusia, kaupungistuvassa Suomessa elävien asiakkaittemme tarpeisiin sopivia asumisen konsepteja. Esimerkki uudenlaisesta asumisesta on Vantaan Martinlaaksossa sijaitseva SATO StudioKoti.


Espoolaiskoulun väistötilassa opiskellaan 50 ilmanpuhdistimen avulla – "Seuraamme, miten alkavat vaikuttaa" | Länsiväylä\nEspoolaiskoulun väistötilassa opiskellaan 50 ilmanpuhdistimen avulla – "Seuraamme, miten alkavat vaikuttaa"\nJousenkaaren koulu siirrettiin väistöön Rehtorintielle Espoonlahteen reilut kaksi vuotta sitten. Alun perin väistön kerrottiin kestävän enintään kesään 2018 saakka.\nRehtorintien koulukiinteistössä surraa viitisenkymmentä sisäilmapuhdistinta. Espoonlahdessa Rehtorintiellä käyvät koulua tapiolalaiset Jousenkaaren koululaiset, joiden oma koulu otettiin reilut kaksi vuotta sitten pois käytöstä huonon sisäilman vuoksi.\nMyös Rehtorintiellä on oireiltu.\nKiinteistössä tehtiin talvella julkisivujen kuntotutkimus. Myös Espoon seudun ympäristöterveys on tarkastanut kiinteistön. Tutkimuksissa ei havaittu sisäilmaa heikentäviä mikrobivaurioita. Kiinteistö odottaa kuitenkin peruskorjausta, jonka on määrä alkaa vuoden päästä.\nJousenkaaren koulun rehtori Päivi Harjula kertoo, että hän sai viime lukuvuonna koulun henkilökunnalta viestiä oireista, jotka saattavat johtua huonosta sisäilmasta.\n– En voi sanoa kenellekään, että tämä on täysin ongelmaton sisäilmaltaan. Siksi tänne on tuotu ilmanpuhdistimia. Nyt seuraamme, miten ilmanpuhdistimet alkavat vaikuttaa, Harjula sanoo.\nJousenkaaren koululaiset matkaavat Rehtorintielle näillä näkymin tämän lukuvuoden. Vuoden päästä jousenkaarelaisten on määrä aloittaa Niittykummussa Uusikummun koulukiinteistössä, jota NCC parhaillaan remontoi koulukäyttöön sopivaksi ja jonka Espoo vuokraa opetuskäyttöön Keskinäinen työeläkevakuutusyhtiö Varmalta.\nJousenkaaren koulun tontille rakennetaan myöhemmin uusi koulu. Tavoitteena on vuosi 2021.\n– Uusikummussa pääsemme jälleen takaisin omalle koulualueellemme. Ainahan toivomme, että pääsisimme takaisin Jousenkaareen, mutta paluu alueellekin on hyvä asia. Poliittisessa päätöksenteossa asioista on nyt päätetty näin, ja näin mennään, Harjula sanoo.\nAarnivalkean koululaisten pitäisi puolestaan päästä vuoden päästä elokuussa aloittamaan lukuvuosi oman koulun tontille rakennettavissa siirtokelpoisissa tiloissa. Tällä hetkellä Aarnivalkean koululaiset ovat väistössä Pohjois-Tapiolan koulussa Sepontiellä. Pohjois-Tapiolan koulukin vaatii peruskorjausta. Remontti alkaa vuoden päästä kesällä.\nHuonokuntoinen Aarnivalkean koulu on tarkoitus purkaa ja tilalle rakentaa uusi. Uuden koulun valmistumiseen menee kuitenkin kymmenen vuotta, sillä siirtokelpoinen koulu on tarkoitus liisata kaupungin käyttöön kymmeneksi vuodeksi.\nRehtorintiellä järjestetään tiedotustilaisuus kiinteistön kunnosta ja tehdyistä remonteista tiistaina 21.8. kello 18–19.30.\nHaukilahden koulussa tehdään elinkaarta jatkavia korjauksia. Oppilaat ovat väistössä Nihtisillassa, osoitteessa Kutojantie 2.\nKaramzinin koulun vanha puoli ja liikuntasali eivät ole käytössä. Remontin pitäisi valmistua ensi kesänä.\nPakankylän koululaiset ovat väistössä elokuuhun 2019 saakka. 1.–5. luokkien oppilaat opiskelevat Niipperin koululla ja 6. luokan oppilaat Koulumestarin koulun tiloissa.\nRastaalan koulun niin sanottu alatalo on remontissa. Oppilaat on tiivistetty keskitaloon ja ylätaloon.\nViherlaakson yläkoulun ja lukion tilat peruskorjataan ja tiloja laajennetaan. Koulun valmistuminen on viivästymässä valituksen vuoksi loppuvuoteen 2020. Viherlaakson hankkeesta järjestetään tiedotustilaisuus 29.8. kello 17.30 alkaen osoitteessa Kievarinraitti 1-3.\nMeri-Matti tulee sittenkin, Pakankylä saa jatkaa ja Jousenkaari rakennetaan uudelleen – lautakunta lisäsi kouluinvestointeja 70 miljoonalla7.3.2018 16.30\nToimistotiloja muutetaan koulutiloiksi Niittykummussa – Jousenkaaren oppilaat saavat väistötilat lähempää kotia18.8.2017 10.31\nJousenkaaren koulu saatetaan purkaa – väistö jatkunee vuoteen 20243.3.2017 11.01


V2.fi | Artikkeli | Peltonen ja koomiset vesitykset\nTelialta lapsiystävällinen kesäyllätys - C More Juniori vapaasti katsottavissa kesäkuun ajan\nStars on Stage - valokuvanäyttely tuo meganimet Tampereelle\nStayin’ Alive Festivalin artistilista selvillä\nPeltonen ja koomiset vesitykset\n30.07.2008 klo 10.15 | Luettu: 14439 kertaa | Teksti: Jari Tapani Peltonen\nNauruttoman huonoja elokuvia.\nIllalla, kun vainaja on saatettu haudan lepoon, kun kaikki alkavat olla kyllästyneitä itsesääliin, saattaa elämänmakuisen kaskun kertominen edesmenneen ystävän toilailuista olla juuri se juttu, joka tekee päivästä merkittävän tunnetasolla. Oikealla hetkellä osan suista saattaa vääntää hymyyn jo se, jos isotädin hanuri alkaa soittaa surullista iskelmää. Tahaton, alleviivaamaton ilmavaiva on totisesti tyylikkäämpi koominen kevennys kuin vainajaa muistuttava kakku, papiksi palkattu koomikko Ruonansuu, tai mikään vastaava draaman painoarvoa itsetarkoituksellisesti pilkkaava koominen vesitys. Täsmälleen samoin uusi, todellisuuteen ankkuroitu James Bond voisi pieraista, mikäli joku lyö häntä vatsaan "liian jännittävän" kohtauksen keskellä; en välttämättä tätä tahdo, mutta vähemmän tällaiset äänet elokuvan uskottavuutta nakertaisivat, kuin sarkastinen kommentti sekuntia ennen kuin sankari pelastautuu kenkävieterillä, tai muut vanhojen Bondien parhaat.\nElävän elämän sääntöjä yhä soveltaen, itsensä sääliminen hautajaisissa on kehittävää kuin katsoa läpi iloton raiskausdraama Irréversible. Ahdistus on kieltämättä inhimillinen tunne, mutta enpä keksi, mitä hyötyä ahdistuksesta voi olla esimerkiksi verrattuna suruun. Ihanteellisimmillaan koominen kevennys muuttaa ahdistuksen suruksi, tai estää surua muuttumasta ahdistukseksi. Harvinaisen ilkeä ja kyyninen trilleri Seitsemän tukehtuisi itseensä ilman keskivaiheen sympaattista vitsailua, jonka ansiosta vielä viimeinenkin vitsaus tuntuu joltakin. Komedia ei ole ainoa tapa keventää raskasta materiaalia, vaan esimerkiksi Lilja 4-Everin erottaa Irréversiblestä perusinhimillinen toivo. Silloin kun elokuva on nimenomaan tarkoitus vesittää - jottei kukaan itkisi kavereilleen, että leffa on liian vakava - on tuottajan helpointa iskeä ohjaajan otsaan lappu, jossa kysytään viattomasti "voiko Bond tavata tässä vaiheessa läskin junttisheriffin?".\nKoomisista vesityksistä ruikutettaessa on loogista rajata aihe suhteellisen tuoreisiin valtavirran elokuviin, sillä ainakaan minulla ei ole ammattitaitoa arvuutella, mikä oli virallisesti hyvää huumoria, tai yleensäkään huumoria Suomi-Filmin kulta-aikana, noin esimerkiksi. Ruikutan, koska tänä päivänä ja huomennakin joku laskelmoiva tuottaja pakottaa ohjaajan lisäämään lässytystä vuoden 2009 hittileffaan, jotta se kelpaisi myös heille, jotka pyörähtävät elokuvissa kerran vuodessa. Voi ei, jos liikkeelle lähtee huhu, ettei synkässä kostotarinassa perseillä sekunnin vertaa!\nEn väitä typeriksi katsojia, vaan studiopomoja. Tätä kirjoittaessa julmansynkkä Yön Ritari on menestymässä ennätystahtiin Yhdysvalloissa. Tahdon uskoa ja uskonkin, ettei yleisö ole innoissaan siksi, että trailerissa vitsaillaan väkinäisesti Lamborghinin maineesta munanjatkeena, vaan siksi, ettei leffasta löytyvä psykopaattipelle tunnu olevan hauska vähäisimmissä määrin. Monet tahtovat vain irtaantua arjesta leffan ajaksi. Minun järkeni mukaan jokin perususkottava, jokin ammattitaidolla ja intohimolla tehty irrottaa arjesta tehokkaammin kuin kesäteatterin farssi, joka vain muistuttaa siitä, että pellejähän tämä on koko planeetta täynnä.\nSelvennetään, että hauskalla, vilpittömällä ja/tai kekseliäällä huumorilla saa minun puolestani keventää ihan mitä vain. Jos vilpitön vitsi on istutettu kummalliseen kohtaan, leffaa voi kiitellä persoonallisesta otteesta. Teoriassa voin arvostaa jopa sellaista mummo roikkuu sateenvarjolla ikkunalaudasta -huumoria, jolla Sam Raimi pilasi Spider-Man-trilogiansa, sillä tämä varmasti on taiteilijan ratkaisu. Myös eeppisen epäsuosittuja koomisia kevennyksiä tyyliin Jar Jar Binks ja Ruby Rhod tieteisfantasiasta The Fifth Element voi kunnioittaa tältä pohjalta. En ainakaan usko, että studiopomot yrittävät muiluttaa elokuviinsa mitään näin räikeää, persoonallista. Studiot näyttävät vihreää valoa jopa kokonaisille komedioille, joissa kaikki huumori on niin laskelmoitua ja kaavamaista (väkivalta + kakka + sarkasmi + kiima + populäärikulttuuriviittaus + kiljuva äijä + neekeri-sanan väärinkäyttö = Wayansin veljesten uutuuskomedia), että käsikirjoituksen voisi kirjoittaa funktiolaskimella. Sopii silmäillä, kuinka monen amerikkalaisen komedian trailerissa joku kompastuu, yleensä jonkin osuttua häntä päähän.\nTuottajat taatusti rakastavat niitä ohjaajia, joilla järki juoksee ja huumorintaju jyllää justiinsa niin kuin heilläkin. On vaativaa erotella nämä heput tuottajien uhreiksi jääneistä taiteilijoista, mutta ensimmäisenä mieleen tulevat Stephen Sommers (hänestä lisää pian) ja Brett Ratner. Ratnerin solvaus menee usein liian pitkälle, mutta sääliksi ei käy, sillä ainakin 140 miljoonan dollarin budjetilla kyhätty Rush Hour 3 on yksi laskelmoiduimmista, kaavamaisimmista, tekohauskimmista viritelmistä pitkään aikaan. Ratner ei ole uhri, vaan yksi tuottajista. Tiettyjen ohjaajien pitäisi kuvata vain ala-asteen ainekirjoituksia, kuten esimerkiksi Michael Bay onnekkaasti ymmärtää. Jos Bayn kaltainen heppu tahtoo, tahtoo, tahtoo hassutella ja räjäytellä asioita, on fiksua antaa hänelle laatikollinen rekka-autoiksi muuttuvia robotteja, eikä mitään, minkä voi edes teoriassa vesittää.\n"Miks mä nauran?" - Muumio 3 -trailerista\nYstävämme Sommersin Muumio vuodelta 1999 saa pian toisen jatko-osan, minkä kunniaksi olen valinnut juuri sen tärkeimmäksi varoittavaksi esimerkikseni, vaikka huonompiakin leffoja tuli jo mainittua. Muumio Imhotep ei ole lelu-ukkeli. Hän on yksi Universalin klassisista hirviöistä. Aikanaan toivoin, että uusi versio olisi edes puoliksi sitä, mitä kollega Dracula oli Francis Ford Coppolan ohjauksessa, sillä hirviöt olivat läheisiä sukulaisia myös 30-luvulla. Piinaavaa kyllä, uusi Muumio muistutti koko ajan siitä, mitä myös toivoin sen olevan – se kaikki nyt vain oli koomisesti vesitetty. Kun Arnold Vosloon karismalla siunattu muumio ryöstää elävältä uhrilta silmät ja kielen tullakseen kokonaiseksi, tämä ei ole kauhua, ei viihdettä, vaan sadismia, koska sankarit ovat koko ajan heittämässä läppää siitä, kuinka hassu seikkailu tässä onkaan nyt meneillään.\nMuumion Paluuta ei voi kritisoida samalla tavalla, koska se on räätälöity edellisen osan ystäville, mutta kyllä tästäkin esimerkin vääntää. Muun muassa lapsitähden tehtyä hölmöilystä entistä kliseisempää yksi hahmo "kuolee". Kohtaus aiheuttaa myötähäpeää, sillä se on kuvattu siten, kuin katsojan pitäisi reagoida siihen jotenkin - vaikka viisi minuuttia aiemmin päähenkilön veli keventeli koomisesti, kun hassunhauskat muppettimuumiot teurastivat satunnaisen pahiksen.\nEniten inhoamani vesitykset löytyvät luonnollisesti elokuvista, joista pidän. Jos venytetään käsitettä, voin kutsua Indiana Jonesin seikkailuja 3 ja 4 koomisesti vesitetyiksi, vaikka pidän niitä hauskoina: verrattuna ruoskitun lapsiorjan päähän kopsahtavalla moukarilla tyylikkäästi kevennettyyn (!) kauhuseikkailuun Tuomion Temppeli, tuntuvat myöhemmät Indyt hieman vaisuilta. Pari kolumnia sitten mainitsin keskimmäistä kynttä näyttävän Wolverinen: tämä on itse asiassa paras lukuisista vitsinkuvatuksista X-Menin loppuhuipennuksessa, jossa tieteisseikkailu muistuttaa vartin ajan stand-up-lafkan amatööri-iltaa. Narnia-arvostelussa esitin, että Taru Sormusten Herrasta -trilogia alentaa ainoan kääpiöhahmonsa koomiseksi kevennykseksi, mikä on fantasiakehyksistä huolimatta puhdasta rasismia. Kaikki tämä on erilaista koomista vesittämistä, jota yhdistää se, että tarinankertojat ovat ajatelleet yleisön reaktioita, eivätkä tarinan kertomista.\nKaikkien aikojen surkeimman kevennyksen palkinnon voittavat gargoilit Victor, Hugo ja Laverne elokuvasta Notre Damen Kellonsoittaja. Painotan, että tämä Disney-versio klassikkotarinasta on synkempi ja kypsempi kuin studion perinteinen tarjonta. Epämuodostuneen kellonsoittaja Quasimodon julma kasvatti-isä on valmis polttamaan puoli Pariisia ja vertauskuvallisessa mielessä myymään sielunsa Saatanalle, jos hän vain saa käsiinsä mustalaistytön, joka on aiheuttanut vanhalle irstaalle miehelle kestoseisokin. Joo, ja sitten tyhmä, läski ja seniili kivipatsas humppaavat lisää. Eräs niistä haaveilee sekaantumisesta vuoheen – joko mainitsin, että gargoilien vihjaillaan kuvaavan Quasimodon omia ajatuksia? Gargoilit ovat kuin vinkuva afroamerikkalainen luuviulu kuivassa pukudraamassa, mikä on todennäköisesti sekin kuvattu jo kertaalleen.\nKun olet menestyvä tuottaja, kellut uima-altaassa puhallettavan kolikon päällä ja selailet ennestäänkin kuvattua klassikkoromaania, et sinä lue sitä loppuun, sinä ruoskit taiteilijoihisi vauhtia, ja sitten kun tulee ilmi, että tarinassa on intohimoa, synkkyyttä ja julmuutta ja krumeluureja ja että oho, siinä kuollaankin oikein urakalla, niin siinä vaiheessa sinä sitten muistat sen McDonaldsin Happy Meal -diilin ja vetäiset hitusen kostuneesta hatustasi jotain tällaista:\n< Tammerfestissä katta...\tSamsung i200... >\n[quote nick="Kuolema"]Ei tolla kolumnilla pääsis kirjotuksista edes läpi, koska parin lukemisen jälkeen idea ei vielä selvinny. Enemmänkin toi on mielipidekirjotus, jossa kirjoittaja luettelee leffoja, joiden huumorista ei pidä :D[/quote]\n30.07.2008 klo 11.57\nVoisin puolestani sitten muistuttaa ohjaajan Eli Rothin huumorista... Eli outoa huumoria erittäin epäsopivissa kohdissa ja vieläpä elokuvissa joissa sitä ei pitäisi olla. Voi olla sen verran jännittynyt niitä katsellessa että ei edes huomaa jutun yrittävän olla hauska...\nEDIT: lapsena pidin kellonsoittaja leffaa huonoimpana mitä olin nähnyt..\n30.07.2008 klo 14.34\nRasismiahan näkee joka paikassa, jos vain itse ko. henkilö haluaa.\n30.07.2008 klo 16.58\nOlenko ainoa, joka ei saanut selvää kolumnin punaisesta langasta? Kai siinä jotain elokuvien pilaamista huonolla huumorilla kritisoitiin, vai?\n30.07.2008 klo 17.11\nEi tolla kolumnilla pääsis kirjotuksista edes läpi, koska parin lukemisen jälkeen idea ei vielä selvinny. Enemmänkin toi on mielipidekirjotus, jossa kirjoittaja luettelee leffoja, joiden huumorista ei pidä :D\n30.07.2008 klo 17.20\t1\nVaihteeksi hyvää tekstiä Peltoselta. Ratnerin pilkkausta on myös aina nautinnollista lukea. Jään odottamaan mielenkiinnolla seuraavaa Peltosen kolumnia.\n30.07.2008 klo 18.30\nKieltämättä samat fiilikset jäi. Ollako vai eikö olla, siinäpä kolumni.\nJos se punainen lanka oli värjätty naamiointivärillä :D\n30.07.2008 klo 18.35\t1\nPakinoina minä näitä vaahtoilujani itse pidän, kolumni nyt vain on tunnetumpi sana.\n"Hyvältä pakinoitsijalta vaaditaan luontaista tyylitaitoa, jota on melkein mahdoton oppia." - Mika Waltari\nEn kommentoi sanaa "hyvä", mutta kirjoitustyylini on omani, jota ei ole missään opittu, ei liioin mihinkään suuntaan tietoisesti kehitetty, ja sen tyylin käyttäminen on iloni, kunhan jollekin kelpaa - vaikka vain siinä mielessä, että pariin kertaan on teksti luettava!\n"Punaisen langan" rajoittavan seuraamisen sijaan pyrin "ajatuksen esteettömään virtaukseen", kun editoin kokoon näitä 900-1200 sanan jaaritteluja 3000-5000 sanan "ensimmäisistä versioista". Ikäväähän se on, jos lukija ei tekstiä ymmärrä. Pitää pyrkiä parempaan.\n30.07.2008 klo 19.46\nHuonon huumorin käytöstä elokuvissa olisi saanut kirjoittaa yleisellä tasolla sen sijaan, että vain listattiin “Nauruttoman huonoja elokuvia.”\n30.07.2008 klo 20.42\t1\nNormaalia sekavampaa tekstiä oli kyllä Peltoselta, mutta kyllä näitä silti ihan ilokseen lukee.\n01.08.2008 klo 22.35\nTaitaa peltonen olla vähän aineissa... kamalaa sotkua jota ei erkkikään lue loppuun.\n03.08.2008 klo 01.20\nJari-Pee näköjään vauhdissa. Vähän epäselvä mutta luettava ja ihan hyvä pointtihan siinä oli.\n25.03.2009 klo 21.35\nEn oikeastaan ymmärrä näitä valituksia. Teksti ei ehkä ollut niin sujuvaa ja ytimekästä (kuten melkein aina), mutta punainen lanka taatusti löytyi ja olen pitkälti samaa mieltä.\nKrypton - 1. kausi\nPeltonen ja automaattinen itsepetos


Puomimiehen buumiaika | Forum24\nJussi Heikkinen oli viime kesänä puomeineen Suurmestari-ohjelman kuvauksissa.\nSunnuntaina Yle TV1:ssä käynnistynyt rikosdraama Paratiisi herätti laajaa kiinnostusta jo etukäteen. Suomalais-espanjalaista yhteistuotantoa kuvattiin Oulussa marraskuussa 2018.\n– Se oli kiva tuotanto. Ei ollut ahdettu liikaa kohtauksia päivää kohden, Jussi Heikkinen muistelee.\nHeikkinen kuuluu niihin ammattilaisiin, joita ilman televisiotuotannot eivät synny, mutta joita ei nähdä ruudussa.\nParatiisin Oulun-kohtauksissa Heikkinen tai vähintäänkin hänen pitelemänsä puomimikrofoni on juuri kuvan ulkopuolella. Vuoropuhelua taltioitiin myös nappimikrofoneilla. Niitä Heikkinen kätki näyttelijöiden vaatteisiin.\nAina ei ole niin kivaa kuin Paratiisia tehdessä. Toisia tuotantoja työstetään hätäisemmin, heikommilla ennakkosuunnitelmilla ja vähäisemmillä resursseilla.\nNiistäkin Heikkisellä on kokemusta. Hän on viimeiset kymmenisen vuotta työskennellyt lähinnä ääneen liittyvissä tehtävissä lukuisissa TV- ja elokuvatuotannoissa.\nNousukausi toi työvoimapulan\nJussi Heikkinen on alalla, joka on elänyt melkoista nousukautta. Uutena tekijänä suoratoistopalvelut janoavat draamaa, perinteinen televisio imee realityä ja visailuja, valkokankaat elokuvia ja jonkun on tehtävä nettiin uppoavat mainosvideotkin.\nOnpa puhuttu jopa työvoimapulasta. Oulussa alkoi loppuvuodesta pikakoulutus, johon Paratiisinkin taustalla oleva Matila Röhr Productions haki 40 oppijaa alan eri tehtäviin.\nJussi Heikkisen tietojen mukaan tuotantoihin on katseltu tekijöitä ulkomailtakin. Sitä hän ei tiedä, onko kyse yksin työvoiman saatavuudesta.\n– Tuotantoyhtiöt mielellään sanovat, että ne hyödyntävät paikallista osaamista, mutta bisnestähän se on. Jos ulkomailta saa halvemmalla, niin totta kai sitäkin joku ryhtyy hyödyntämään, hän pohtii.\nParatiisin kuvauksissa Oulussa Heikkinen oli osa kolmen hengen paikallista äänitiimiä, johon kuului kaksi puomimiestä ja äänittäjä. Oululaiset toimittivat myös tarvittavan kenttä-äänityskaluston.\nOnnikan ratista puomin varteen\nAlassa on kansainvälinen ulottuvuutensa ilman hintakilpailuakin. Heikkisellä on siitä omaakin kokemusta. Hän on reissannut muun muassa rallin MM-sarjan televisiointien mukana pitkin maailmaa Meksikoa myöten ja tehnyt tosi-tv:tä Italiassa.\nEnsiaskeleet alallekin hän otti kansainvälisissä tunnelmissa, joskin kotoisissa maisemissa. Saksalaista Jääkauden loppu -elokuvaa kuvattiin Martinniemen edustalla viime vuosikymmenen puolivälissä. Lämmittelytilaksi oli vuokrattu äänentoistoyrityksen bussi, jonka kuljettajaksi Heikkinen oli pestattu.\n– En muista kävikö siellä autossa lopulta yhtään ainutta ihmistä, hän nauraa.\nSen hän muistaa, että yksi elokuvan itävaltalaisen äänitiimin jäsenistä sairastui. Heikkinen tarjoutui hätiin. Hän kertoi olevansa äänialan ihmisiä ja tutustuneensa TV-tuotantoihinkin opinnoissaan. Tapahtui sujuva siirtymä onnikan ratista mikkipuomin varteen.\nSittemminkin hän on työskennellyt saksalaisissa tuotannoissa.\n– Se on vähän huvittavaakin. Minut tilataan äänittämään, kun joku puhuu suomea tai englantia. Lopullisessa tuotteessa sitä ääntä ei sitten kuulu ollenkaan, kun puhe on dubattu saksaksi.\nKuinka Heikkinen päätyi äänialalle? Miksi kotimaisissa sarjoissa musiikki pauhaa, mutta puheesta ei saa selvää? Lue Jussi Heikkisen haastattelu kokonaisuudessaan Oulu247-sovelluksesta.


Doom 20 vuotta\nVuosisadan platoninen rakkaustarina\nid Softwaren kaksi Johnia olivat kuin luodut toisilleen. He eivät vain sopineet saman katon alle.\nHistoria kiertää kehää myös pelimaailmassa. Kun peliharrastajat vauhkosivat kasarilla Elitestä, 1990-luvulla kaikki puhuivat id Softwaresta ja sen räiskintäpeleistä. David Brabenin ja Ian Bellin luoma Elite oli aikakautensa Doom: Peli, jossa sisältö sekoittui tekniikkaan tavalla, joka oli enemmän kuin osiensa summa. Seuraavalla vuosikymmenellä pelimaailman parrasvaloihin nousi uusi dynaaminen duo.\nJohn Carmack ja John Romero ovat pc-pelaamisen pioneereja, sillä ennen id Softwarea vain harva uskoi, että harmaasta toimistopömpelistä olisi kaiken kansan pelikoneeksi. id Software iski ultraväkivaltaisilla, ensimmäisen persoonan räiskintäpeleillään oikeaan rakoon. Juuri kun kotitietokoneet alkoivat tuntua vanhanaikaisilta, eikä konsoleille saanut kuin lastenpelejä, Johnit tekivät jotain ennennäkemätöntä. Se oli uuden ajan alku.\nIntrovertti Carmack osasi valjastaa pc:n voimavarat, rokkikukon elkeistään tunnettu Romero hallitsi sisällöntuotannon. Johnit käytännössä keksivät koko fps-genren ja samalla kehittivät peligrafiikkaa jättiharppauksen eteenpäin. Sellaista peliharrastajaa ei ysärillä ollutkaan, joka ei olisi edes kuullut Doomista, mikä oli saavutus aikana ennen internetiä.\nUuden vuosituhannen lähestyessä idin meno hyytyi, kun Carmackin ja Romeron sukset menivät ristiin. Kutri-John lähti ja perusti Ion Stormin. John Carmack jäi yksin luotsaamaan id Softwarea. Yhdessä he olivat luoneet huikeita pelejä, mutta yksinään kummankin työ kärsi.\nCarmackin luotsaama id Software keskittyi tekniikkaan, kun taas Romeron Ion Storm suuriin lupauksiin. Romeron naurettavuuksiin asti hypettämä Daikatana paljastui lopulta kalkkunaksi, ja idin pelit taantuivat Carmackin johdolla sieluttomiksi teknologiademoiksi.\nVaikka Carmack hallitsee pelimoottorit, id-pelien sisällölle Romerolla oli ratkaiseva merkitys. Siinä missä Doom pitkälti määritteli koko 1990-luvun pelien suunnan, id Softwaren viimeisin peli RAGE (2011) oli käytännössä pelkkä Carmackin nerokkuutta todisteleva tekniikkademo.\nJohn on Johnille John\nRomero ja Carmack tutustuivat toisiinsa 1980-luvulla, jolloin molemmat työskentelivät Softdisk-ohjelmistoyhtiössä. Romero oli saanut sitkeällä inttämisellään Softdiskille peliharrastajille tarkoitetun osaston, jonne hän sai nopeasti houkuteltua myös Carmackin. Se ei ollut niin hieno pesti miltä se kuulosti, sillä Softdiskin koodaajat tekivät käytännössä liukuhihnatyötä, laadun ollessa toissijaista.\nSyyskuussa 1990 John Carmack oli saanut aikaiseksi grafiikkarutiinin, joka pystyi sulavaan grafiikanvieritykseen. Se voi nykypäivänä kuulostaa melko vaatimattomalta innovaatiolta, mutta tuon ajan pc-peleissä se oli aivan ennenkuulumatonta.\nCarmack päätti iloisessa hiprakassa kääntää Super Mario 3:n ensimmäisen kentän pc:lle, korvaten tekijänoikeussuojatun putkimiehen Softdiskin aikaisemman pelin päähahmolla. Carmack tarkoitti Dangerous Dave in Copyright Infrigment -prototyyppinsä pelkäksi vitsi, mutta Romero innostui siitä oitis. Pian pelin kimpussa paiski kolme softdiskilaista – John Carmack, John Romero ja Tom Hall – tavoitteen ollessa koko Super Mario -pelin kääntäminen pc:lle.\nKun työ oli valmis, sitä tarjottiin Nintendolle. Sopimusta ei syntynyt, mutta Nintendo sentään kehui Carmackin kehittämää pelimoottoria. Samoihin aikoihin Apogeen perustaja Scott Miller sai vihiä Softdiskin lahjakkaista pelisuunnittelijoista ja päätti hyökätä apajille. Ahkeran kirjepommituksen päätteeksi Miller sai houkuteltua Romeron, Carmackin ja Hallin talliinsa. id Software oli syntynyt.\nKoska idillä oli käytössään Carmackin Super Mario -moottori, sitä päätettiin hyödyntää. Ensimmäisenä omana pelisarjanaan id tuuttasi ulos Commander Keen -tasoloikan, jonka jakelusta vastasi Apogee. Sharewaren kultaisella aikakaudella pelien jakelu muistutti nykyistä freemium-buumia. Pelin ensimmäisen episodin sai ilmaiseksi, mutta jatkosta piti maksaa.\nCommander Keen nosti pääosaan jalkapallokypärään pukeutuneen lapsinero Billy Blazen, joka roskista rakentamallaan avaruusraketilla syöksyy tasoloikkaseikkailuun. Carmack kumppaneineen teki vielä hommia Softdiskille Keenin ohella, joten päivät aherrettiin oikeissa töissä, illat ja yöt askarreltiin avaruusloikintaa.\nCommander Keen oli kaupallinen menestys, mutta vasta seuraava iso projekti nosti idin maailmankartalle. Toiseen maailmansotaan sijoittuva Wolfenstein 3D oli peli, joka käytännössä keksi uudelleen koko toimintapeligenren.\nVuonna 1992 julkaistu Wolfenstein 3D perustui John Carmackin viritettyyn pelimoottoriin, jonka esiastetta käytettiin Catacomb Abyssissä. Reaaliajassa pyörivä, pelihahmon silmistä kuvattu toiminta oli jotain uutta ja ihmeellistä. Abyssin kuudentoista värin paletti onnistui vakuuttamaan ihmiset, mutta Wolfensteinin värikylläinen VGA-grafiikka räjäytti pankin.\nCarmackin koodaama pelimoottori kiersi monia teknisiä rajoitteita. Esimerkiksi Ultima Underworld tarjosi ihan ”oikeaa” 3D:tä, mutta tehojen puuttuessa varsinainen pelinäkymä piti kutistaa pienen pieneen ikkunaan. Carmack oli nähnyt tekniikkademon Underworldin pelimoottorista ja halusi tehdä jotain samanlaista.\nCarmack ratkaisi ongelman tekemällä Wolfensteinista aidon 3D:n sijaan 2D-moottorin, jossa ei ollut minkäänlaisia korkeuseroja. Ainoastaan natsilinnakkeen seinät teksturoitiin, joten pelaaja päästettiin seikkailemaan kaksiulotteiseen sokkeloon, jonka seinät nousivat ylöspäin.\nCarmack olisi halunnut tehdä pelistä hiippailuun painottuvan seikkailun, mutta Romero ja Hall vaativat, että pelistä tehtäisiin puhdas toimintarymistely. Carmackin ideana oli, että tappaminen tehtäisiin piilossa ja ruumiit tulisi piilottaa, kuten alkuperäisessä Wolfensteinissa.\nTällaisen ominaisuuskattauksen vuoksi kontrollit olisivat olleet liian monimutkaiset, joten sisällöstä vastaavat Romero ja Hall saivat tahtonsa läpi. Carmack kitisi myös seinien taakse piilotetuista salahuoneista, mutta Romeron mielestä jokaisessa hyvässä pelissä pitää olla salaisuuksia. Romero sai pidettyä päänsä myös tässä asiassa.\nKun id työsti Wolfensteiniin Spear of Destiny -esiosaa, Carmack viimeisteli seuraavaa pelimoottoriaan. Nyt tasaisten pintojen sijaan tarjolla oli valaistusefekteillä ja korkeuseroilla ryyditettyä toimintaa. Doomissa käytetty pelimoottori vakuutti viimeisetkin skeptikot siitä, että myös pc soveltui pelikoneeksi.\nVuoden 1993 jouluna ilmestynyt Doom näytti kokonaan uuden puolen Carmackin egosta, sillä sisällöstä vastuussa ollut Tom Hall sai lähtöpassit, kun tekniikkajumala ei ottanut kuuleviin korviinsa Hallin esittämiä ideoita. Hallin laatiman Doom-raamatun mukaan pelissä piti olla oikea tarina, lukuisia sivuhahmoja ja huomattavasti enemmän interaktiota. Kaikki ylimääräinen korvattiin vauhdikkaalla toiminnalla ja Doomista tuli 1990-luvun suurin menestyspeli.\nDoomin menestys johtui paitsi Carmackin grafiikkamoottorista, myös Romeron laatimasta sisällöstä. Peli yhdisteli saatanallisia teemoja Aliens-leffasta napattuun tematiikkaan ja siirsi koko roskan Marsiin.\nEnsimmäinen kolmannes pelistä annettiin ilmaiseksi. Vaikka tuolloin elettiin tietoverkkojen jurakautta ja levitys tehtiin yleensä diskettejä kopioimalla, peli valtasi maailman kulovalkean lailla. Arvioiden mukaan yli kymmenen miljoonaa ihmistä pelasi Doomin shareware-version läpi ilmestymistä seuranneen kahden kuukauden aikana. Lukumäärä on uskomaton.\nJyrinää ja pihinää\nDoomin ja sen jatko-osien jälkeen alkoi idin alamäki. Vuonna 1996 julkaistussa Quakessa oli käytössä Carmackin uusin pelimoottori, joka tällä kertaa esitti oikeaa 3D-grafiikkaa taitavasti luodun illuusion sijaan. Sisältöpuoli sen sijaan oli Doomia huonommissa kantimissa.\nIlkeimmät voisivat sanoa, että Quake oli oli tekniikkademo Quaken pelimoottorista. Tämä pitää osittain myös paikkansa, sillä Quake oli ensimmäinen tuotos, jonka turvin id siirtyi entistä syvemmälle lisensointipuuhiin. Heretic ja Hexen hyödynsivät Doomin pelimoottoria, mutta Quake ja etenkin Quake II nostivat lisenssikaupan kokonaan uudelle tasolle.\nQuaken piti alun perin olla myyttinen lähitaisteluseikkailu, mutta jyrinä laimeni lopulta Doomia apinoivaksi räiskinnäksi, jossa erilaisia tyylejä ja aikakausia yhdisteltiin ilman sen suurempaa näkemystä. Carmackin mukaan tyylinvaihdos johtui siitä, että uuden pelimoottorin ohella resursseja oli suunnattava lähiverkossa toimivan moninpelin rakenteluun. Jälkeenpäin hän on myöntänyt, että nämä kaksi asiaa olisi pitänyt hajauttaa omiin projekteihinsa. Nyt kehitysajan venyessä sisältö jouduttiin uhraamaan tekniikan alttarilla ja tämä kiristi erityisesti Romeron hermoja.\nPelkkänä yksinpelinä Quake olisi unohtunut nopeasti, mutta moninpelinsä ansiosta se on yksi nykyaikaisen internet-pelaamisen kulmakivistä. Quake oli käytännössä ensimmäinen internetin ehdoilla kehitetty moninpeliräiskintä. Sen ansioksi voidaan lukea muun muassa klaanikulttuuri, dedikoidut serverit ja tee-se-itse-modit, joihin ei vaadittu syvällistä ohjelmointitaitoa.\nQuake on pelinä Carmackin vision arkkityyppi: vanhanaikaista sisältöä edistyksellisen tekniikan ehdoilla. Sama ilmiö on nähtävissä nyky-idissäkin, sillä lähes maalausta muistuttava RAGE on pelkkää silkkoa sisältä.\nRomeron lähtö id Sofwarelta ajoittuu juuri Quaken jälkimaininkeihin. Romero johti perustamaansa Ion Storm -yhtiötä kuin mikäkin maailmanomistaja, vain tuottaakseen daikatanallisen paskaa. Se oli katastrofaalisen kallis harha-askel, joka oli kaataa peliä rahoittaneen Eidoksen. Onneksi firma ei pyörinyt pelkästään Romeron henkilökultin varassa. Warren Spectorin klassinen Deus Ex (2000) ja japsiroolipeleistä vaikutteita ottanut Tom Hallin Anachronox (2001) todistivat, että Ion Stormilla oli myös aitoa peliosaamista.\nRomero savustettiin Ion Stormilta ulos pian Daikatanan ilmestymisen jälkeen. Tuhlattuaan miljoonia dollareita muiden rahaa, maineensa ryvettänyt Romero oli vajonnut pelialan rokkitähdestä pelialan persona non grataksi. Samaan aikaan Carmackin id Software teki tasaisen varmaa bisnestä Quaken jatko-osilla ja pelimoottorikaupalla. id Software oli käytännössä muuttunut middleware-firmaksi, joka julkaisi silloin tällöin pelejä.\n2000-luku kului Romerolta uusia pienyrityksiä perustellessa. Tulokset jäivät vähäisiksi ja erityismaininnan ansaitsee oikeastaan vain Romeron luotsaama Ravenwood Fair -Facebook-peli, jolla oli enimmillään 25 miljoonaa aktiivista pelaajaa. Romeron viimeisin viritys oli vanhan koulukunnan roolipeli nimeltä Shaker, jolle kerättiin parin viikon ajan Kickstarter-rahoitusta. Touhu keskeytettiin ennen Kickstarter-aikarajan umpeutumista. Projektissa mukana ollut Tom Hall totesi jälkikäteen, että Shakeriksi ristityn roolipelin idea ei ollut kyllin vahva selvitäkseen.\nBraben ja Bell -analogia toimii kahden Johnin kohdalla hyvin. Kukaan näistä neljästä herrasta ei ole yksinään saanut aikaiseksi samanlaista magiaa kuin kaksikkoina. Elite ja Doom ovat molemmat omaa aikakauttaan määrittäviä peliteoksia.\nVaikka Carmack on idin aivot, Romero oli sen sydän. Romeron olisi tosin kannattanut pitää toisinaan suunsa kiinni, sillä mies on huutanut sutta niin monta kertaa, että enää rahoittajat eivät Romeroa pelasta.\nCarmack puolestaan jatkaa idin ruorissa ja puuhastelee vapaa-aikanaan avaruusrakettinsa ja Oculus Rift -lasien kanssa. Carmackilla on kalliisiin harrastuksiinsa varaa, sillä id Software myytiin vuonna 2009 Zenimax Medialle, tiettävästi kovaan hintaan. id Softwaren tämän hetken suurhanke on Doom 4, josta liikkuu ikäviä huhuja. Huhujen mukaan Carmack haluaisi palata pelisarjan vauhdikkaille juurille, mutta tulokset ovat tähän asti olleet julkaisukelvottomia. Huhuista synkin kertoo, että projekti on jo kertaalleen aloitettu alusta uudelleen. Ei kai Carmack vain aio tehdä Romeroja?\nJohn_GDC_2011: John Romero Game Developers Conferencessa vuonna 2011.\nJohn_Carmack_GDC_2010: John Carmack palkittiin vuoden 2010 Game Developers Conferencessa elämäntyöstään.


Vuosi mieletöntä muutosta - Varma\nVuosi mieletöntä muutosta\nVuosi sitten aloitin Varmassa työkykyjohtajana. Varman visiossa esiintyvä "mieletön muutos" kuvaa vuotta hyvin.\nVuoden aikana olemme kehittäneet kokonaan uusia palveluja, ja toisaalta pidempään Varmassa edistetyt kehitysprojektit ovat johtaneet ensimmäisiin julkistuksiin.\nSyksyn aikana kehitimme toiminnallemme uuden viitekehyksen, Työkykysyklin, jonka perusajatus on se, että työkyky vaihtelee ja se on inhimillistä ja normaalia. Työkykysyklin myötä työkyvystä ja sen tukemisesta on mahdollista puhua luonnollisemmin ja positiivisemmin.\nVuoden aikana olemme lanseeranneet paljon uusia palveluja. Työkyvyn varmistamisen malli auttaa havaitsemaan työkyvyn heikkenemistä ennakoivia kehityskulkuja perinteisen varhaisen tuen mittareita aikaisemmin. Se myös tuo työkykyjohtamisen välineitä suoraan työyhteisöjen käyttöön.\nTiedolla johtaminen on muuttunut visioista oikeiksi palveluiksi. Hakemusten analyysimme mahdollistaa työkyvyn alenemiseen liittyvien työolo- ja työkuormitustekijöiden analyysin.\nDataintegraatiomme vievät ammatillista kuntoutusta ja työkyvyttömyyseläkkeitä koskevat tiedot työnantajan ja työterveyshuollon järjestelmiin. Näin työkyvyn johtamisen tilannekuva on aikaisempaa helpommin kokonaisvaltaisena asiakkaidemme käytössä.\nOsana palvelujen fokusointia uudistimme asiakkaille tarjolla olevat kyselytyökalumme. Valitsimme kyselyihin kysymykset, jotka ovat tutkimusten mukaan keskeisiä työkyvyttömyysriskin hallinnan kannalta.\nAsiakkaillamme on tarve lisätä työkykyjohtamisen osaamistaan ajasta ja paikasta riippumatta. Ratkaisumme tähän on Varma Akatemia, jonne olemme koonneet sisältöjä, jotka ovat olennaisia työkyvyttömyysriskin hallinnan kannalta juuri tässä ajassa.\nTutkimustoimintamme antaa luotettavan pohjan vaikuttaville työkyvyttömyysriskin hallinnan sisällöille ja palveluille. Tutkimustiimimme pystyy myös rakentamaan laadukasta tutkimusyhteistyötä yliopistojen ja tutkimuslaitosten kanssa ja tuomaan ajankohtaisia tutkimussisältöjä asiakkaidemme saataville.\nUudistimme organisaatiota vuodenvaihteessa ja kokosimme työkykyasioiden asiantuntijat samaan organisaatioon. Osaamisen keskittäminen auttaa meitä fokusoimaan aikaisempaakin vaikuttavammin työkyvyttömyysriskin hallintaan ja toteutuneista riskeistä vastaamiseen.\nMaakunnallinen tiimimme työkyvyttömyysriskin hallinnassa mahdollistaa asiakkaiden auttamisen paikallisesti.\nEläkevakuuttajan tiivis yhteys arjen haasteisiin tarjoaa erinomaiset mahdollisuudet asiakaslähtöisyyteen ja yhteiskehittämiseen. Eri toimialoilla ja erilaisissa vaiheissa olevilla yrityksillä on erilaiset haasteet. Monissa asiakastapaamisissa on puhuttu vastuullisuudesta käytännön tasolla.\nUsein toistuvia puheenaiheita vuoden aikana olleet myös nuorten työkykyongelmat, mielenterveys, maahanmuuttajien työkyky, työvoimapula, työterveysyhteistyön kehittäminen sekä työkyvyttömyyden aiheuttamat kustannukset.\nMieletön muutos huipentui koronan aiheuttamaan poikkeustilanteeseen kevään aikana. Pienen alkusäikähdyksen jälkeen asiakas- ja kehitystyö on jatkunut intensiivisesti digitaalisia välineitä hyödyntäen.\nPoikkeustila on heijastunut eri tavoin asiakkaidemme arkeen ja se on näkynyt muun muassa lisääntyneinä yhteydenottoina ja kysymyksinä kanavissamme.\nJää nähtäväksi, miten korona-aika näkyy ammatillisessa kuntoutuksessa ja työkyvyttömyyseläkkeiden ratkaisutoiminnassa myöhemmin syksyllä, kun palaaminen työpaikoille tapahtuu laajamittaisemmin.\nOn myös kiintoisaa pohtia, minkälaisia pysyvämpiä vaikutuksia työelämään poikkeuskuukaudet tulevat aiheuttamaan. Lisääntyykö etätyö voimakkaasti? Ja minkälaisia vaikutuksia työhyvinvointiin ja työkyvyn ylläpitämiseen näillä mahdollisilla muutoksilla on?\nNäihin oloihin valmistelemme myös eläkevakuuttajan rooliin sopivia uusia tapoja tukea asiakkaitamme. Me tuemme Sinua maailmassa, jossa on käynnissä mieletön muutos!\nAsiakaslähtöistä työkyvyttömyysriskin hallintaa\ntyöelämä, työkykyjohtaminen 06.05.2020